
Pleteno odijelce za dvogodišnje dijete 



Ovo će odijelce u ružičastoj i bi- 
jeloj boji vrlo lijepo pristajati dvo- 
godišnjem djetetu. Dva malena pri- 
vidna džepića dražesno upotpunju- 
ju bluzicu. — Potrebno nam je 150 
grama meke ružičaste vune i 10 
grama bijele angora vune i 3 igle 
debele 3 i y 2 mm. 

UZORAK PLETENJA. Prvi red: 
9 očica pravo, 1 očica krivo, 9 oči- 
ca pravo. Drugi red: 7 očica pra- 
vo, 1 očica krivo, 1 očica pravo, 
1 očica krivo, 7 očica pravo. Tre- 
ći red: 9 očica pravo, 1 očica kri- 
vo, 9 očica pravo. Četvrti red: sve 
pravo (si. I.). 

GAĆICE: Napravimo 84 očice 
od ružičaste vune. Radimo 1 oči- 
cu krivo, 1 očicu pravo, 1 očicu 
krivo, 1 pravo i t. d. izmjenično 
cijeli red. U drugom redu iznad 
pravih očica pletemo krive, iznad 
krivih prave (si. II.). Tako radimo 
16 redova. Onda pletemo 2 reda 
krivo angora vunom. Dalje plete- 
mo opet ružičastom vunom prema 
opisanom uzorku po si. I., posve 
ravno dok napravimo 19 cm dulji- 
ne. Onda počinjemo dodavati očice 
za formiranje gaćica između nogu 
(vidi shemu). Sa svake strane sred- 
njih 2 očica dodamo po 1 očicu. 
Tako u svakom 4 redu. To pono- 
vimo 4 puta. Sada završimo sve 
očice osim 14 očica iz sredine. Tih 
14 očica radimo dalje pravo 4 re- 
da. Došli smo do sredine. Polovica 
gaćica je gotova. Odavle dalje ra- 
dimo tako, da nam druga polovica 
bude jednaka prvoj. 


Kad smo svršili cijele gaćice, sa 
strane ih sašijemo, u pojasu ćemo 
sa svake strane ostaviti mali izrez, 
koji će nam služiti kao rupica za 
zakapčanje gurhba. Na nogavicama 
ćemo skupiti sve očice (80), napra- 
vit ćemo 6 redova prema uzorku 
sa slike II. Onda još jedan red ta- 
ko s angora vunom pa završimo. 

BLUZA; LEĐA. Napravimo 82 
očice. Dvanaest redova pletemo 2 
očice pravo, 2 očice krivo, izmje- 
nično (si. III.). Dalje radimo pre- 
ma uzorku sa $like I. Kad napravi- 
mo 13 cm u svemu, onda sa sva- 
kog kraja reda završimo 3 očice i 
u svakom drugom redu po 1 oči- 
cu tri puta. Dalje radimo ravno. 
Kad nam je radnja 16 cm dugačka, 
napravimo 2 reda krivo; onda 6 re- 
dova ružičastom vunom prema u- 
zorku sa si. II.; opet pletemo 2 re- 
da krivo angora vunom, pa 6 re- 
dova ružičastom vunom. Tako ra- 
dimo izmjenično s jednom, pa dru- 
govi vunom, dok nemamo 4 umet- 
ka od angora vune. Napravimo još 
2 reda s ružičastom vunom i zavr- 
šimo 10 očica u sredini za izrez 
oko vrata. Onda u svakom dru- 
gom redu završavamo najprije po 
4 očice, dva puta, i još 3 očice. U 
isto vrijeme završavamo i 20 oči- 
ca od naramenica u tri puta. 

PREDNJI DIO. Prednji dio radi- 
ma posve jednako kao leđa. Ka- 
da smo došli do izreza, razdijeli- 
mo očice na dvije iglice, uzmemo 
treću iglicu i najprije pletemo do 
svršetka očice s jedne iglice, onda 


s druge. — Za izrez oko vrata tre- 
ba oduzeti najprije 5 očica, onda 
4 očice, s 2 puta po 3 očice. Jednu 
i drugu polovicu pletemo posve je- 
dnako. Kad završimo, sašijemo na- 
ramenice. Dignemo očice na izrezu 
oko vrata i pletemo 4 reda po uzor- 
ku sa si. II., onda pletemo 1 red 
ažure (2 očice pletemo zajedno, 1 
nametnemo). Onda završimo. Kroz 
te ćemo rupice uvući jednu usku 
ružičastu vrpčicu. 

RUKAVI. Napravimo 46 očica. 
Četiri reda pletemo po uzorku sa 
si. II. U trećem redu napravimo 
ažuru. Kroz cijeli 4 red nabiremo 
nove očice, njih 20. Tako ćemo sa- 
da imati 66 očica. Sada pletemo 
opet 8 redova isto kao u početku. 
Dva reda krivo angora vunom, 4 
reda ružičastom vunom po istom 
uzorku kao u početku, opet plete- 
mo 2 reda angora vunom, počinje- 
mo oduzimati po 2 očice u sva- 
kom drugom redu na oba kraja 
igle. A pletemo do konca mijenja- 
jući boje. Kad nam ostane samo 
28 očica, završimo. 

DŽEPOVI. Načinimo 12 očica od 
ružičaste vune, 6 redova učinimo 
prema uzorku sa slike II., 2 reda 
krivo od angora vune, 6 redova ru- 
žičastom kao u početku i završi- 
mo. Tako učinimo 2 džepa. Priši- 
jemo ih ispod prvog reda plete- 
nog angora vunom. Na svaki dže- 
pić prišijemo bijeli gumb. Prišije- 
mo 6 gumbi na bluzicu oko poja- 
sa, prema luknjicama, koje smo 
učinili na gaćicama. Prorez ispod 
vratnog izreza također ćemo za- 
kapčati gumbima tako, da s jedne 
strane prišijemo 2 gumba, s druge 
strane izradimo 2 rupice s vunom. 

Z. L. P. 


Molimo cij. čitatelje, da nam što prije 
pošalju zaostalu pretplatu. 


Prva zagrebačka umjetna ljeva- 
ona zvonova, nadgrobnih ukra- 
sa, umjetnina i kovina 

RDDOLF KREBELJ 

ZAGREB 

Srebrnička 5, iz Nove ceste 120 
Izrađujem brončane nadgrobne 
svjetiljke uz umjerene cijene. Zvo- 
na izrađujem iz stare zvonovine 
Za zvona jamčim 10 godina 



OBITELJ 

ILUSTROVANI ČASOPIS ZA HRVATSKU PORODICU 

GODINA XI. U ZAGREBU 5. OŽUJKA i 9 3 9 . BROJ 9 -,o 


Pisac romana o dvojici najvećih hrvatskih kraijeva 

K 75. godišnjici života dra Veiimira Deželića st 

itapisao dr Josip Andrić 



Dva najveća hrvatska kralja bili su Tomislav 
i Petar Krešimir. Povijest nam prikazuje nji- 
hovu veličinu i njihovo značenje za hrvatsku 
državu, koja je od njihovih vremena osnov ži- 
vota i svih težnja hrvatskog naroda. 'Ali nji- 
hova je epohal- 
nost za tadanju 
i kasniju Hrvat- 
sku tolika, da 
nam nije dosta 
ono, što o toj 
dvojici hrvat- 
skih kraljeva sa- 
znajemo iz po- 
vijesti. Želimo, 
da im se više 
približimo, da ih 
u jačem sjaju 
vidimo, da nji- 
hovu veličinu 
snažnije proću- 
timo. U tom 
eto između duše 
hrvatskog naro- 
da i tih najvećih 
i (drugih) naših 
kraljeva posta- 
vljaju oni, koji- 
ma je Bog dao, 
da nam ih mogu 
svojom umjet- 
nošću oživjeti i 
dočarati: pjesni- 
ci, pripovjedači, 
glazbenici i li- 
kovni umjetnici. 

Svima njima, 
koji su to po- 
kušali, iz sve smo duše zahvalni. A najviše onom 
velikom hrvatskom pripovjedaču, koji ih je u 
svojim romanima više nego itko drugi prodičio. 
To je dr Velimir Deželić st., koji je najveći dio 
svojih romana napisao o hrvatskim kraljevima, 
i to baš o dvojici najvećih hrvatskih kraljeva: 
Tomislavu i Petru Krešimiru. 

Deželićevi romani »U buri i oluji«, »Prvi kralj« 
i »Hrvatske slave sjaj« kazuju nam o prvom hr- 
vatskom kralju Tomislavu i prenose nas u ono 
slavno doba, kad je Hrvatska postala kraljevina, 


NESTOR HRVATSKIH KATOLIČKIH KNJIŽEVNIKA DR VELIMIR DEZELIC, ST., 
koji je ovih dana navršio 75 godina života, za svojim radnim stolom 


ispunjajući nam dušu neopisivom radošću, dra- 
gošću, ponosom i zanosom, koji se nikad više 
iz nje ne briše. Veličanstveni lik kralja Tomi- 
slava nitko nije tako živo usjekao u hrvatske, 
duše, kao što je to svojim romanima učinio De- 
želić. Tu ni Mi- 
letićeva drama 
»Tomislav« ni 
Nazorove pjes- 
me ni Ivekoviće- 
ve slike ni Fran- 
gešov spomenik 
ni Albini jeva 
glazbena uver- 
tira »Tomislav« 
ni druga umjet- 
nička djela o 
kralju Tomisla- 
vu nisu učinila 
za populariza- 
ciju prvog hr- 
vatskoga kralja 
toliko kao De- 
želićevi romani. 

Još više to 
vrijedi, što se ti- 
če kralja Petra 
Krešimira Veli- 
kog. Kralja To- 
mislava obrađu- 
ju mnogi naši 
umjetnici u svim 
granama umjet- 
nosti. Petrom 
Krešimirom se 
manje bave. Tu 
se i opet u pr- 
vom redu ističe 

Deželić sa svojom trilogijom »U pandžama lava«, 
»Majka velikoga kralja« i »Petar Krešimir«. Sva 
je ta tri romana napisao u slavu Petru Krešimiru. 

U tom je veliko značenje Deželića st. kao pis- 
ca. Krasnih je ispjevao pjesama, lijepih je na- 
pisao i knjiga u prozi. Ali prvak je u izdizan ju 
slave najvećih hrvatskih kraljeva. Toga mu hr- 
vatski narod nikad ne će zaboraviti. S poseb- 
nom zahvalnošću baš za ta njegova djela pri- 
družuju se nebrojene tisuće hrvatskih čitača ra- 
dosnom čestitanju njegova 75-godišnjeg jubileja. 

Novela „ Obitelji “ 


Oprava lijepe špijunke 


Dne 25. ožujka 1915. pojavila se u nizozem- 
skom poslanstvu u Petrogradu neudata mlada 
krasna žena. 

»Dajte mi adresu jednoga Nizozemca, koji ov- 
dje živi,« zamoli ona tajnika. 

Čudna posjetnica zabilježi konačno Baltazara 
Klosena. »Mlad Amsterdamac,« objasni tajnik 
uslužno, »koji živi ovdje sam, bez obitelji.« 

Krasna dama nakloni mu se glavom i pode k 
vratima, dok se on za njom zagledao s udivlje- 
njem. Nije slutio, da je to bio prvi čin tragedije, 
koja je imala stajati života mnoge hiljade ljudi. 

Baltazar Klosen je mislio, da je to divan slučaj, 
koji mu šalje ovu ljepoticu. Kad je stajala na 
Sadovoj ulici i ogledavala se za kakvim kolima 
baš u času, kad se on provezao, skinuo je s la- 
kim naklonom šešir i kad mu je zahvalila, ustavi 
auto i uzbuđen upita, može li ju kamo odvesti. 

»Htjela am se samo malo provesti,« reče sa 
smiješkom, koji joj zatitra na zubima, koji su 
nalikovali biseru, i u omamnim jamicama. 

»Baš kao ja,« slaže i otvori joj vrata. Baltazar 
Klosen nije vidio nikad ženu, koja bi tako za- 
mamila i bila tako duhovita kao Lidija Filipovna. 

Sastajali su se svaki dan. Ispunjala je njegove 
osjećaje i njegove misli. Ako ga ova žena ljubi, 
onda za njega nije bio nego jedan cilj. Lidija 
Filipovna imala je uvijek meke, uzdrhtale usne, 
kad je na njega gledala. »Svoje ljubavi ne treba 
se čovjek stidjeti,« rekla je, »i ne može se pro- 
tiv nje boriti.« Klosen je proživio besnenu noć. 
»Ljubi me,« mislio je. Drugi dan naručio je oži- 
ve. Za tjedan bili su muž i žena. 

Najveće iznenađenje, koje je Baltazaru Klo- 
senu pripravila njegova žena, bila je njena 
kućevna ćud. Mislio je, da će se s njim pokazi- 
vati u javnosti, polaziti restauracije i kazališta, 
voditi društveni život. Mjesto toga brinula se za 
kuhinju i, što je kod njene pojave djelovalo 
upravo groteskno, sama je šila svoje oprave. 
Dakako da je nosila i modele prvih krojačica pe- 
trogradskih, ali ipak pored toga čudnovate opra- 
ve, koje je katkad oblačila za svoje šetnje u ko- 
lima. Njen muž se tome smijao kao i svim nje- 
zinim raspoloženjima. 

Jedan dan obuče se ona sasvim jednostavno, 
nije se htjela voziti i pošla je sama po ulicama 
petrogradskim. Nakon pola sata šetnje, koja na 
oko nije imala cilja, i kad je ustanovila, da je ni- 
tko ne slijedi, skrene najedamput u jednu od pr- 
ljavih uličica u Tatarskoj mahali. Ude u poluza- 
puštenu kućicu, pređe dvorište i otvori vrata od 
rakijašnice. 

Prodavač se požuri: »Izvolite, gospođo?« 

Lidija Filipovna ga omjeri i konačno reče: 

»Vodke.« 

»Oh . . .« začudi se prodavač, molim...« Od- 
vede je do vrata, koja su se pomicala na stranu. 


Napisao Waiter Scott 

Lidija uđe u lift, koji je brzo odveze u stranu. 
Provezli su se tamnim hodnikom i došli u pro- 
storiju, gdje je za mnogim spisima i papirima 
sjedio rlevelik, ne više mlad čovjek. 

»Gospođa želi vodke,« izjavi prodavač i išče- 
zne. 

»Nijesam mislio, da ćete držati riječ, Kata- 
rina.« 

Ona ga odmah prekine: »Moji papiri glase 
na Lidiju Filipovnu i od svoje udaje ja sam gra- 
đanka strane države.« 

Ovaj odgovor mu je imponirao. »Poznamo 
vas kao lukavu i krasnu ženu. Ipak zadaća, koju 
ste sebi preduzeli, tako je teška i opasna.« 

»Ja uvijek izvedem, što hoću.« 

Pogledao ju je. Iz te žene izlazilo je takvo 
obajavanje, da ju je dapače i on hladan čovjek 
bez živaca osjetio. 

»Dobro, istakli ste si zadaću, da ćete odnijeti 
planove ruske ofenzive preko granice i u prave 
ruke. Vi ne pripadate službenoj špijunaži nje- 
mačkih oblasti.« 

»Još volim.« 

»Ipak bit ćete opkoljena od agenata. Može se 
s devedeset posto vjerojatnosti računati s tim, 
da će kontrola na granici biti upozorena na vašu 
osobu, da će vas uhititi, pretražiti. Jeste li pro- 
mislili posljedice toga?« 

»Mene ne će uhvatiti. Izložit ću vam svoj 
plan.« Primakli su stolice jedno k drugome. Li- 
dija Filipovna razjašnjavala je #amo nekoliko 
minuta. Lice njena slušača se vedrilo. »Česti- 
tam, Katarina, vi ste vražnja žena. Povjeravam 
vam ovu zadaću.« 

Ostavila je mračnu prostoriju onako, kako 
je u nju došla. Gore u prodavaonici mladić za 
tezgom baci na nju dug, željan pogled. Kad je 
iščezla, uzdahnuo je. »Šteta!« šapne. Onda na- 
šara nekoliko nerazumljivih riječi na listić. To 
je bila šifra, koja je značila: »Špijunka će otići 
iz Rusije dojdućeg tjedna. Njena putnica glasi 
na Lidiju Filipovnu Klosenovu, državljanstvo ho- 
landsko.« 

Pouzdani teklić odnio je listić policijskom di- 
rektoru petrogradskom. # 

Vlak se približavao granici. Lidija Filipovna 
bila je utjelovljeni mir. Dimitrij Petrov, koji je 
od policijskog predsjednika dobio zadaću, da 
je oštro pazi i po mogućnosti istraži još prije 
granice, gdje su sakriveni planovi, zabavljao se 
s njom veoma živo, premda je dobro znao, da 
je to žena, koja hoće izdati njegovu domovinu 
i koja će teško dočekati živa drugo jutro. 

»Nemate brige za prelaz granice? Nastaju po- 
teškoće, kontrole i to . . .« 

»Ah, ja nemam što kriti,« glasio je odgovor,, 
nego kutiju cigara, koju vozim ujaku. Mož- 
da ćetć Iriti tako ljubazni i uzeti je k sebi. Kod 

muškarca to nije napadno. Ženu, koja puši, mo- 
gli bi još smatrati za špijunku.« 

Petrov je pogleda diveći se. Nije još vidio ta- 
ko savršene šene. Ali očito u siromašnim prili- 
kama! Njena haljina izgledala je kao doma sa- 
šivena, uzorak je bio čak neukusan. Ali takvu 
ženu možeš ušiti u vreću, pa će uvijek biti zavo- 
dljiva. 

Uzeo je kutiju cigara k sebi i smijesio se. Da- 
leko prije granice evo ti kontrole. Činovnik je 
oduzimao putnice. Lidija Filipovna pročita: dao 
je mig. Šest vojnika stane uz njega. Nekakav 
stariji brkonja u časničkoj odori naloži: 

»Molim, otvorite kovčeg!« 

»Ja sam holandska državljanka,« upozori Li- 
dija. 

»Znam, znam!« Otvorio je kovčeg. 

»Mislim, da možete prištedjeti trud,« umiješa 
se Petrov u službeni razgovor, »pregledajte ovo 
ovdje!« Pružio je vojnicima kutiju sa smotkama. 

Lidija Filipovna prebaci koketno nogu preko 
noge. 

»Vi ste agent?« nasmije se. »To je zbilja zgo- 
dno, povjeriti kriomčarsku robu špiclu!« 

Činovnik, koji je preuzeo kutiju, pogleda je 
u čudu. »Hoće da me zbuni,« mislio je. 

Otvorio je kutiju i prelomio prvu smotku. 
Ništa. Druga, četvrta, isti rezultat. Njegovi voj- 
nici razmotali su svih dvadeset i pet cigara, na- 
dajući se naći sakriti papir. Naposljetku je u 
kutiji ležala hrpa smeđega duhana. 

»No dakle,« nasmije se Lidija Filipovna, »sad 
barem nemam ništa za cariniti. Ako želite taj 
duhan, poklanjam vam ga.« 

Činovnici nijesu odgovarali, nego stanu pre- 
gledavati kovčeg. Nije imao dvostrukoga dna i 
sadržaj mu također nije bio sumnjiv. Svaku tu- 
bu, svaku dozu premetnuli su i ispitali. Nekoli- 
ko listova praznog papira držali su nad plame- 
nom i ispitao ga je kemičar. Čak su i kožno sje- 
dalo u kupeu razrezali. 

»Izvolite na tjelesni pregled!« reče zapovjed- 
nik vrlo zlovoljno. Imao je s najviših mjesta 
uputu, da ova žena vozi planove sa sobom. Ta 
ne mogu ti papiri biti tako mali! 

Pod najoštrijim nadzorom bila je odvedena 
Lidija Filipovna k ženi, koja je bila vješta u tje- 
lesnom pregledavanju sumnjivih gospođa. Bila 
je obaviještena, da će danas biti sigurna stvar. 

Lidija se nije protivila. Svukla se sama. 

»Tako!« reče cinički, »iz kože ne mogu skočiti 
gospodi za volju, premda sam raspoložena za 
to!« 

Žena se nije dala smutiti. Pregledavala je ko- 
mad po komad, provrtala je pete na cipelicama 
i pokušala razbiti bisere, koje je Lidija imala 
u ušima. Ali bio je pravi. 

Nije bilo druge nego obavijestiti vojnike, koji 
su čekali, o negativnom ishodu premetačine. Is- 
pričali su se Lidiji Filipovni. Ona uđe u vlak s 
ironičnim smiješkom oko krasnih usta. 



ČEZNUTLJIVI POGLED UFINE FILMSKE GLUMICE 
INGRJD BERGMAN 


Policijsko predsjedništvo u Petrogradu dobilo 
je izvješće, da sumnjiva osoba nije imala kod 
sebe nikakvih planova. Informacija je valjda bi- 
la neispravna. 

Vlak je jurio preko njemačkih ravnica. Fili- 
povnu su odvezli sa željezničke stanice. Za ne- 
koliko minuta sjedjela je na cilju puta. 

»Katarina, imate li planove?« 

»Imam!« Opasan pobjednički smiješak blisne 
joj na ustima. »Dajte mi na pet minuta jednu 
sobu.« 

Odveli su je u susjednu sobu. Uzela je svoj 
kovčeg sa sobom. Malo zatim vrati se u sobu. 
Samo se je presvukla. Mjesto neukusne oprave 
imala je sada elegantni kostim. Odloženu ha- 
ljinu nosila je preko ruke. 

Pred očima začuđenog muškarca raspara je 
malim nožicama i pruži po stolu. Pokazivala je 
pojedine dijelove s uzorcima i linijama, koje su 
gospodinu Petrovu bile neukusne. 

»Ruska ofenziva!« reče ponosno. »Ako uda- 
rite na njih ovdje, gdje je ušiven lijevi rukav, 
iza leđa,« nasmiješi se pokazujući prstom na zad- 
nji dio haljine, a nasmiješila se dvoznačnosti 
svojih riječi, »pobjeda je vaša!« 

»Katarino,« reče šef obavjesnog odjela, »obve- 
zani smo vam velikom zahvalnošću. Naravno, 
stupit ćete u našu službu.« 

»Hvala. Da se vežem? Nikada. Ljubim pusto- 
lovine i opasnosti. Ali još volim slobodu i.., 
promjenu.« 

Pola sata kasnije ostavila je ured ta kraso- 
tica, kojoj nitko nije znao pravog imena. Sjela 
je u kavani, gdje je napisala šifriran brzojav u 
Šanghaj, kojega je sadržaj glasio: »Preuzet ću 
transport opija u Frisco. Peggy.« 

Kod slovačkih ministara 


Kod ministra Černdka 


Kad sam polazio u Slovačku na otvorenje 
prvog slovačkog sabora, odlučio sam javiti se i 
u audijenciju predsjedniku slovačke vlade dru 
Josefu Tisu i potpredsjedniku zajedničke če- 
ško-slovačke vlade Karolu Sidoru, s kojima sam 
otprije poznat i kojima s njihovim pristankom 
posvećujem svoju knjigu o Hlinki. Bilo mi je 
osim toga povjereno s najviših hrvatskih mjesta, 
da slovačkoj vladi odnesem pozdrave k ostvare- 
nju zakonodavne samostalnosti Slovačke. 

Već uoči otvorenja slovačkog sabora pružila 
mi se prilika, da pozdravim ministra Karola Si- 
dora, koji mi je obećao, da će me iza otvorenja 
sabora rado primiti. 

Kad je svečanost prve sjednice slovačkog sa- 
bora bila završena, po prijatelju sam Vilku Ko- 
vani, koji je živio kod nas u Zagrebu te je nas 
Hrvate svim srcem zavolio, zamolio audijenciju 
kod predsjednika slovačke vlade. 

»Najavit ću vas i drugim našim ministrima, 
koji će vas rado primiti,« reče mi on. 

A i meni i mom suputniku dru Duki Kuntariću 
bilo je to vrlo drago. 

Isti dan u pola osam sati uveče držao sam na 
bratislavskom radiju predavanje o svojim uspo- 
menama na Andreja Hlinku. Tu mi je prijatelj 
Kovar rekao, da je glede audijencije sve ure- 
đeno, te da ćemo dr Kutarić i ja sutradan 19. 
siječnja pred veče biti primljeni od četvorice 
slovačkih ministara. 

Tako je i bilo. 

U četiri sata po podne primio nas je min i- 
star prosvjete g. Matuš Černak, naj- 
mlađi od slovačkih ministara. Ima trideset i pet 
godina. A ministrom je postao prije nego svi 
sadašnji slovački ministri. Još za Benešove ere 
postao je član praške vlade. Kad je kriza između 
čehoslovačke i Njemačke sredinom rujna 1938. 
stupila u najoštriji stadij, predsjednik je repu- 
blike Beneš kušao naći sporazum sa Slovacima. 
Obećavao je Slovačkoj sve moguće. Tražio je, 
da Hlinkina slovačka pučka stranka izašalje ne- 
kog svoga u vladu. Slovaci su sad razmišljali, 
koga da dadu: nisu htjeli dati nikog od svog 
vodstva, a ipak je trebao da bude netko, tko će 
biti dovoljno odvažan i odlučan u sudbonosnim 
danima, koji su dolazili. Pala je odluka na pro- 
fesora Matuša Černdka, koji je u to vrijeme bio 
mobiliziran te se nalazio u Češkoj u Holešovu. 
Putem radija je saznao, da je imenovan za mini- 
stra. Sam nije prvi čas vjerovao toj vijesti, ta- 
ko je bio iznenađen. Kao ministar u Pragu pre- 
dao je 3. listopada na nalog slovačkog narod- 
nog vodstva ultimatum praškoj vladi, da za 24 
sata primi zahtjev Slovaka za autonomiju Slo- 
vačke. Iza toga je 6. listopada došlo do histo- 
rijskog sastanka sviju slovačkih predstavnika u 
Žilini, odluke o autonomiji Slovačke, na koju 
je Prag morao pristati, te je odmah imenovana 


Napisao Dr Josip Andrić 

prva slovačka vlada na čelu s drom Jozefom 
Tisom. Černak je postao prvi slovački ministar 
prosvjete. Dva tjedna iza toga posjetila je nje- 
gova gospođa avionom Zagreb sa šefom slo- 
vačke propagande Sanjom Machom i našim 
znancem Kovarom. Proveli smo jedno lijepo veče 
u zagrebačkom Gradskom podrumu radujući se 
slovačkoj slobodi. A sad smo se eto našli i u 
kabinetu ministra Černaka, koji nam je pripovi- 
jedao, kako je bilo u kritičnim danima pred 
ostvarenjem slovačke autonomije, a zatim i o 
mnogim drugim pitanjima stvarima iz slovačkog 
političkog života. 

»Želimo pojačati slovačko-hrvatsku kulturnu 
uzajamnost,« rekao sam ministru Černaku u toj 
audijenciji. »Izdat ćemo izbor značajnih djela iz 
slovačke književnosti k onima, što su dosad već 
izdana, a uz to jedan pregled slovačke književ- 
nosti, da tako hrvatska inteligencija dobije pre- 
glednu orijentaciju o slovačkoj književnosti. U 
tom poslu putujemo sad i Matici Slovačkoj u 
Turčanski sv. Martin i Društvu sv. Vojtjeha u 
Trnavu. A naša je želja, da slično bude i na slo- 
vačkoj strani učinjeno o hrvatskoj književno- 
sti . . .« 

»To je izvrsno!« rekao je ministar Černak, 
komu se na licu vidjelo, da s iskrenim odušev- 
ljenjem sluša moj plan. »Ako ikoja dva naroda 
treba što bolje da se upoznadu, to su slovački 
i hrvatski narod. U prvom redu kulturno, jer 
kultura je zrcalo duše narodne . . .« 

»Osim na polju književnosti želimo i na dru- 
gim umjetničkim poljima afirmirati hrvatsko- 
slovačku uzajamnost,« nastavio sam razlagati. 
»Eto prije deset godina je hrvatski kipar Ivo 
Kerdić načinio umjetničku spomen-ploču veli- 
kom .Slovaku kardinalu Hauliku, koja je postav- 
ljena u Trnavi. A sada slovački kipar Ladislav 
Majersky izrađuje relijef Hrvata bi. Nikole Ta- 
vilića, koji će ove godine biti postavljen u hr- 
vatskom selu Hrvatskom Grobu tu blizu Brati- 
slave ... Pa onda na polju glazbenom u Brati- 
slavi postoji zanimanje za hrvatsku opernu i 
simfonijsku glazbu, a mi ćemo u Zagrebu po- 
buditi zanimanje za slovačka glazbena djela . . .« 

»Mogla bi hrvatska opera doći gostovati u 
Bratislavu pa nam izvesti na pr. Zajčevu ope- 
ru ,Zrinjski’, koja bi kod nas imala velik 
uspjeh . . .« upadne prijatelj Kovdr. 

»To bi, mislim, zasad bilo teže provesti, jer 
je skopčano s velikim troškovima,« primijetim 
ja. 

»Lakše bi se dalo provesti,« reče ministar Čer- 
nak, »da naša opera Slovačkog Narodnoga Ka- 
zališta izvede koje reprezentativno hrvatsko 
operno djelo, u kojem bi onda nastupili kao go- 
sti solisti Hrvatskog Narodnoga Kazališta s hr- 
vatskim dirigentom. To se zna, da bismo takvo 
nešto rado kod nas vidjeli.« 

»Imamo, gospodine ministre, jednog izvr- 
snog dirigenta, kojega možemo nazvati prva- 
kom hrvatskih dirigenata,« prihvatim ja. »Taj 
bi takvo nešto mogao divno ostvariti, kad bi u 
Slovačkom Narodnom Kazalištu bio angažovan 
kao gost. Zove se Fridrik Rukavina. On je kao 
operni dirigent dao za vrijeme svjetskog rata 
i poslije rata velik zamah novijoj hrvatskoj 
glazbenoj umjetnosti te je kao takav vrlo za- 
služan. Dok je Stjepan Radić bio ministar pro- 
svjete, bio je Rukavina šef zagrebačke opere, a 
nakon Radićeva odlaska bio je i Rukavina mak- 
nut. Niz godina je gostovao u Pragu. Sad se 
vratio u Zagreb, ali mjesto da on kao Hrvat bu- 
de opet angažovan u Hrvatskom Narodnom Ka- 
zalištu, angažovan je jedan češki Židov, koji je 
nedavno otišao iz Češke. Dok kod nas ne na- 
stupe prilike, kakve mi Hrvati sebi želimo, bila 
bi usluga hrvatskoj kulturi, kad bi ovaj odlični 
hrvatski dirigent mogao nastupati kao gost 
(specijalist je u Puccinijevim operama i talijan- 
skoj opernoj glazbi uopće) te kad bi on izveo 
neka hrvatska glazbena djela ovdje u Bratislavi.« 

»To je dobra misao. To nije teško, to ćemo i 
provesti,« reče ministar Černdk pomno saslu- 
šavši moje kazivanje, koje je nadopunio Kovđr. 
»Stupite u vezu sa šefom opere Slovačkog Na- 
rodnoga Kazališta, dogovorite se o toj stvari s 
njim i recite, da sam s tim sporazuman i da će 
to naići na odobrenje ministarstva.« 


ANKETA „ OBITEL J /" 

JA SAM KUĆEDOMAĆICA I MAJKA 
Br. 8. 

U Jata sam već 13 godina , živim u zajednici , iz- 
vanredno sam zadovoljna i sretna . Po mom 
iskustvu mislim , da leži tajna sreće u tome , da 
nikad ne mislim , kako bi mi moglo biti, nego 
kako mi je, a onda odlučno nastojim, da isko- 
ristim sve časove, u kojima živim te da meni i 
svim ukućanima oko mene bude što ljepše i udob- 
nije, a to polučim samo sa srcem punim nese- 
bične i sve opraštajuće ljubavi. 

Ljubav je jedino svijetlo i sreća, koja sve ra - 
zvedru je i pravi naš dom kao neku oazu sred svi- 
jeta, punu sreće i zadovoljstva. — Najteža mi 
je briga za dvije naše djevojčice, kako ću ih 
uzgojiti, da budu dobre i nježne u duši, a spo- 
sobne i otporne za ovaj bezobzirni život. Te- 
ško će mi biti nježno i opet istinito odgovoriti 
djetetu na pitanje spolnog života. Evo, to je 
moje mišljenje o ljepotama i poteškoćama žene 
u zvanju braka i majke u zvanju uzgojiteljice. 
— Uostalom sva su zvanja, i ako ima poteškoća, 



KOD SLOVAČKOG MINISTRA PROSVJETE ČERNAKA 
Od lijeva na desno: o. B. Adamčik, Dr Josip Andrić, glavni urednik 
„Obitelji", ministar Černak, Dr Đ. Kuntarić, odvjetnik i Vilko Kovdr 


U tom razgovoru proteklo je vrijeme od skoro 
čitavog sata. Oprostili smo se od ministra Čer- 
naka s najljepšim dojmovima i razdragani, što 
smo kod ovog prvog ministra slovačkog pre- 
vrata naišli na tako iskreno razumijevanje za 
hrvatsko-slovačko kulturno zbliženje. 

Dan iza toga dobila je Slovačka novog mini- 
stra prosvjete Jozefa Sivaka. 


lijepa za žene skromne, razborite i zadovoljne 
ćudi. M. H. K. 

RODITELJI SU GRADITELJI DUŠA I SRDACA 
Br. 9. 

Zvanje, koje mi je Božja providnost dodijelila, 
sveto mi je. Ono mi daje toliko dubokih rado- 
sti, da nedostatke i poteškoće, koje neminovno 
život sa sobom donosi, kao prava majka i do- 
maćica moram brzo zaboravljati. 

Ne bih nikako željela drugo zvanje, jer tad ne 
bih više mogla s dragim mužem izgrađivati srca 
i duše naše dječice, jer je oplemenjivanje njiho- 
vih značajeva naša životna zadaća. 

Uz to moje drago zvanje, ne manje je važno 
ono kućanice. Tu moram da uprem sve sile, da 
uzdržim svoje domare u najljepšem zdravlju. 
A kraj toga ne smijem da zaboravim jednu dušu 
u kući, koja isto treba oslona i sunca s moje 
strane. To je naša kućna pomoćnica, koja u bri- 
žnom, požrtvovnom radu zaslužuje toplinu i 
srdačnost. 

Vanda Dragane c, Zagreb 



Izvorni roman „Obitelji 


VJEČNA ZARUČNICA 


NAPISALA JAGODA TRUHELKA 


(Nastavak) 


Onda pomalo nebo pozeleni i po njemu stanu 
izmiljeti zvijezde. Niču kao krijesnice i vezu ta- 
janstveno-divni pokrov noćnog neba. Sve je kao 
svake vedre ljetne noći. Popušta Andrija, da ga 
i večeras opletu dragi i poznati čari. Ali kad je 
namirio prvu potrebu sa jelom i preko potre- 
be pilom, i oko njega se sve više zgusnula po- 
mrčina, javit će se ponovo jedva potisnuti bijes, 
koji ga je danas dognao ovamo, i preplest će 
se sa plahim sličicama, s kojima ga je razgalji- 
vala samoća od tri nedjelje dana. Bile su koje- 
kakve fantazije, puste tlapnje, sasvim nedolične 
za čovjeka njegove kovi! Ali neka! Niko za njih 
ne zna, da mu se naruga, kako mu se jednom i 
po bijelom danu sanjalo o dvoje ljudi, gdje 
sjede za istim stolom i bijeli prstići toče rume- 
no vince iz bukare, iz bijela se grlca ori pjesma, 
a da sve to ide zar sada drugoga? . . . 

Odlazi napasti! Andrija se strese kao od gro- 
znice. Rukom tresne o stol, onda istrusi punu 
čašu, pa još jednu i još jednu, kunući bogo- 
mrske kletve u noć, dok ga najposlije ne obla- 
da i vrati na klupu, glavu mu nagne na stol po 
ispruženim rukama, pa zaplače, zaplače kao di- 
jete, kojemu otmete jedinu igračku... 

Kada i kako se našao na svom krevetu, ne bi 
znao reći: Zaspao je i nasred jada svoga snom 
pravednika. No u neko doba noći iznenada se 
probudi. Najprije osjeti, da mu je zima. Oba 
prozora bila su širom otvorena i s Drave pro- 
puštala hladan zračak. I već je htio na novo da 
zaspi, kadli čuo se izdaleka mrmor. Stane da 
prisluškuje, jer u vinogradu noć je gluha, a 
drugi glas osim prirode i noći, neobičan je pa 
bi mogao biti i zlokoban. Priče o hajducima još 
su bile žive u pameti djece ovoga kraja. Žagor 
se približavao, čulo se sve jasnije topotanje kao 
od koraka mnogo ljudi, pa onda glasovi i pje- 
vanje . . . 

U Andriji bljesne sjećanje. Aha, to su zar 
proštenjari, što su se digli na put Gospi u Alj- 
maš. Samo jedan čas bije boj — ponovo leći 


Osobito pazite što bolesnik pije! 



Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 


Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


ili s njima na zavjete? Gospa pobijedi. Još srlja- 
jući i duboko mamuran zagnjuri glavom u škaf 
vode i spremi se, a da nije prešlo ni četvrt sata 
i već je bio na putu sa proštenjarima i makar 
teturajući s pomoću dugačkih nogu skoro ih i 
stigao. Mrmoreći sa povorkom očenaše otpješa- 
čio prašnom cestom i — sate nije brojio — sti- 
gao s drugima na srebrnom jutru upravo, kad 
je na crkvi zazvonilo za prvu misu. 

I sad će se provesti, kako je običaj od dav- 
nine na proštenjima i kako mu je srce iskalo. 
Tiskao se između ljudi u crkvi, slušao misu, ispo- 
vjedio se i pričestio i onda olakšale duše i srca 
dobro se najeo ribe u svoga kuma lađara, na- 
pio se vina aljmaškoga, pozdravio se sa znanci- 
ma i prijateljima, kad im nije mogao izmaknuti, 
i najposlije obilazio oko šatora trgovaca, da na- 
kupuje to medaljica, to sličica i patrica i što 
se već donosi kao darak s proštenja, a povrh 
toga nešto i sebi. Sasvim neočekivano i sebi. 
Jer nije ni mislio, barem ne sasvim jasno, kome 
bi od poznanika, rođaka i prijatelja mogao da 
pokloni takav dar. Bila je to velika, prekrasna 
slika, za koju mu je trgovac rekao, da je najno- 
vija od svih svetih slika što ih je imao, a prika- 
zuje samog našega gospodina Isusa Krista sa sve- 
tim srcem, u crvenom plaštu, lijepa i dobra i 
sveta kao sam živi Bog. I odmah ga je svega 
osvojila slika, osvojila i prisvojila i on bez dalj- 
njeg razmišljanja i cjenkanja plati za nju čita- 
vih šest srebrnih šestaka — novac golem; ali 
kad se zna, da Andrija nije nikakva tvrdica, ne- 
go čak lakih prsta što se tiče svojih novaca, 
ne će se začuditi izdatku, s tim manje, što mu 
se ta slika od prve odmah prikopčala srcu. I 
već se radovao, kako će mu krasiti njegovu pri- 
prostu i skromnu momačku izbu, kad je bude 
namjestio na zidu povrh svoga kreveta kraj 
svetoga Trojstva. I tad mu je trgovac još re- 
kao (bio je Madžar iz Budima, iako nije bio Ži- 
dov, onda se Andrija u njemu nije razaznavao), 
da se sada ljudi mnogo mole Srcu Isusovu, i 
za što mole, nefaljeno im se ispuni. Tako je na 
priliku jedna žena trpjela sav život svoj od gla- 
vobolje, i kad je počela da se moli Srcu Isuso- 
vu, glava prestala boljeti i ona ozdravila pa 
je eto ko riba u vodi. To je Andriju još više 
ukrijepilo u njegovu uvjerenju, da teške novce 
nije utrošio u samo štogod, nego u prevrijednu 
stvar, koja donosi zdravlje, a možda čak i ve- 
selje? 

Zadovoljan, kako se sinoć ne bi bio nadao ni 
u snu, da će biti, dade se na put kući . . . 

Tako je to dakle! Vidi, vidi vraga! Upalio se 
zar stari momak! Tko bi se tome nadao, da će 
i njega jednom uhvatiti! A koliko se samo uvi- 
jek kostrušio, kad bi mu tkogod samo izdaleka 

Desno: JE LI ZAGRIZLA? 
Foto Ufa 



i u šali spominjao ženidbu 
ili ašikovanje. Dreknuo bi 
na nj, da bi svakoga pro- 
šla volja dirati još jednom 
u njega. I eto sada belaja! 

Pa baš Marica! Nije nego 
još šta. Zar je Lulićka 
čuvala Maričine ruke, tr- 
ljala ih svako veče lojem 
i kupovala fine sapune, da 
ih prlja u šusterskoj kući? 

Nema toga, doklegod ima 
samo i najmanji izgled u 
što bolje. 

Doduše Andriji ne bi bi- 
lo prigovora ni kao čovje- 
ku ni kao prijatelju. Svaka 
čast! No Lulićka je od sve- 
ga početka težila na više, 
i za svoju Maricu pa i za 
sebe kao budućoj punici. 

Zar nije od svega početka 
za svoju jedinicu snovala 

— i po danu i po noći — 
sjajne osnove, kako će je 
jednom okućiti bilo u bo- 
gata posjednika, bio u tr- 
govca na veliko, ili u čo- 
vjeka s velikom kućom, 
najmanje na kat i u gospodskoj ulici, a ne me- 
đu paurima i siromasima? Pa ne može li to 
biti, onda — a to bi još bilo i najsigurnije 

— da bude koji od onih, što svakoga prvog 
u mjesecu beru stalnu plaću, kao učitelji, 
bilježnici pa makar baš i pisari. Ne trebaju se 
bojati ni tuče ni mraza ni vatre, da izgori kuća, 
a ni izostatka mušterija. I kad je mogla Andri- 
jina sestra da se uda za učitelja, zašto se ne bi 
našlo i njenoj Marici, da natakne šešir na glavu, 
pa bi valjda onda i njoj, materi pristojala jed- 
nom svilena mantilja na ramena . . . Dakle o 
postolaru nema tu sada ni govora, pa baš bio 
čovjek od oka kao ovaj naš Kumandrija! Posto- 
larija, najprezreniji zanat, pa da se u njoj izgubi 
njena Marica, njegovana jedinica! 

Nije li se svakome đaku kao najvećom ka- 
znom prijetilo postolarskim remenom, ako nije 
htio da uči? No dakle! 

Međutim, ako je Lulićka i usprkos tome na 
dnu svoje duše i Kumandriji, makar samo i ta- 
ko, kao što je svakom neoženjenom čovjeku do- 
dijelila mjesto na ljestvici ženidbenih kandidata, 
koje je — po potrebi mijenjajući ih — držala 
stalno u vidu za svoju Maricu, to mu je svagda 
namijenila najnižu prečku na toj ljestvici i svra- 
ćala na nj svoju naročitu pažnju jedino u onim 
kritičnim časovima, kad bi se izjalovila koja 
udaja ili razvrgle zaruke. Držala ga je dakle, što 
no se veli, u rezervi, diskretno i s puno takta, 
tako da on o tim snovima i namjerama ni slutio 
ni sanjao nije. Njen praktični um zato smjesta 
proradi kao ono ruho u kotlu, i dok se iz njega 


dizala para u gustim oblacima poput nepropra- 
nih krpa, što su čekale, da se još danas barem 
jednom prožuljaju, dok drugo treba poslagati, 
izglačati, a treće odnijeti mušterijama — dotle 
se stala pitati, kako bi se to otkriće s Andri- 
jom dalo iskoristiti, e da bi se pospješilo, požu- 
rilo i naprvo pomaklo i, dao Bog i dobru svr- 
šetku privelo, što se tamo u sobi zaplitalo, za- 
metnuto i počelo, a nikako da svrši, kako treba 
i kako ona vruće želi, a bome sigurno i Marica. 
Suviše to dugo već traje; dolazi, pa kao gospo- 
din sjedi, razgovara i pomalo kuša da se potitra 
s djevojkom; vidi mu se, da mu se sviđa, možda 
je i voli, pa onda opet odlazi, i — ništa! Lulić- 
ka je vazda u tim prilikama bila za najkraći put 
i najbržu proceduru. Ili zaručiti se pa pred oltar, 
ili više ne dolaziti, pa mirna Bosna! 

No ovaj put izdala je njena dosadašnja me- 
toda. 

Dobra Lulićka, donle tako odlučna u sklapa- 
nju i razvrgavanju zaruka, ovaj put ne smije ni 
da bekne. Ne možda od svoje volje, nego baš 
od nevolje. Da je na njoj, bila bi se situacija već 
odavna izjasnila. Nego ne smije, a od same Ma- 
rice. Ne smije ni migom ni najmanjim nišanom 
da stvari pomakne naprvo. Što se samo upla- 
šila onomad, Bogo moj! A što je bilo? Sasvim 
nedužno, a po svojoj materinjoj dužnosti bila 
spomenula kćeri, šta to njih dvoje zapravo kane, 
kako će to dugo trajati to ašikovanje i neka se 
već jednom izjasne. Sva Podravina već brusi 
jezike. Ili zaručiti se, ili više ne dolaziti! 

(Nastavu će se ) 



141 



Kontinuitet u jeronimskom napredovanju 

Iza skupštine Hrvatskoga Književnog Društva sv. Jeronima 


PREUZV. G. DR ALOJZIJE STEPINAC, HRVATSKI METROPOLITA 
DOLAZI DA KAO POKROVITELJ HRVATSKOGA KNJIŽEVNOG 

DRUŠTVA SV. JERONIMA PRISUSTVUJE OVOGODIŠNJOJ 
DRUŠTVENOJ GLAVNOJ SKUPŠTINI, KOJA JE BILA 23. VELJAČE 

U četvrtak 23. veljače održana je jeronimska 
godišnja skupština, na kojoj je predsjednik 
Msgr dr Ferdo Rožić održao velik i značajan 
govor o nazoru na svijet i kulturi. Govori 
Msgra Rožica na godišnjim jeronimskim skup- 
štinama daju od godine do godine sve više du- 
boko obrazloženu orijentaciju u najvažnijim pi- 
tanjima kulturnog života, promatranima s ka- 
toličkoga stanovišta. Izvještaji Msgra dra Jo- 
sipa Lončarića kao bilježnika (tajnika) Društva 
sv. Jeronima, dra Josipa Andrića kao urednika 
i dra Josipa Lacha kao blagajnika pokazali su 
život i rad te najveće hrvatske književno-na- 
kladne ustanove u vjernom svijetlu svih njenih 
nastojanja, pothvata, uspjeha i poteškoća, a sve 
je to prožeto neobičnim idealizmom i elanom. 
Već 18 godina stoji na čelu Jeronimskoga Knji- 
ževnog Društva isti odbor, u kojem su se samo 
neki članovi u to vrijeme izmijenili, pa je ta sta- 
bilnost odbora živi dokaz i o stabilnosti i kon- 
tinuitetu cijelog jeronimskog života i rada. Taj 


MSGR. DR FERDO ROŽIĆ, PREDSJEDNIK HRVATSKOGA KNJI- 
ŽEVNOG DRUŠTVA, POZDRAVLJA NADBISKUPA 
DRA A. STEPINCA KOD ODLASKA S OVOGODIŠNJE GLAVNE 
JERONIMSKE SKUPŠTINE 

se kontinuitet nije prekinuo ni promjenom pred- 
sjednika, koja je izvršena prije šest godina, ne- 
go je jeronimski kontinuitet bio još pojačan i 
učvršćen, jer je na to mjesto došao nekadanji 
urednik. I ovogodišnja je jeronimska skupština 
dala povjerenje istom odboru, koji je znao u 
prošlih 18 godina (a po osobi predsjednika seže 
to i 32 godine unatrag) voditi Društvo sv. Je- 
ronima k sve većem procvatu i napretku, pa će 
to s Božjom pomoću znati i ubuduće. Što se ti- 
če izdavačkog nastojanja, u prošloj je godini 
izašlo 20 jeronimskih knjiga i 5 časopisa, a za 
narednu je godinu najavljeno do 30 knjiga i do- 
sadašnjih 5 časopisa. To najbolje svjedoči, s ko- 
likim životnim elanom i idealizmom ova velika 
hrvatska kulturna ustanova i kroz najveće po- 
teškoće ide naprijed u stvaranju sve većeg bla- 
ga za duševni život hrvatskog naroda. U tom 
zaslužuje i sve veću potporu svih hrvatskih slo- 
jeva i sela i grada. 


Molitva 

Naginje sneno glavu na ramena zemlje 
i tone u daleke magle sunčana glava. 
Škripu mlinskoga kola upio je u sebe mrak 
i umorna cesta u tami negdje iščezava. 

Kroz ovaj večernji mrak i mir i čas 
do Tebe, što zvijezda si nevidna večeri ove, 
diže se nešto iz misli i duše, 
da javi ti padanja i pobjede nove. 


Spjevao Vinko Kos 

Kroz ovu tišinu po nitima zdrav omari je 
duboko sa zemlje s Tobom duša se spaja. 

0 ne daj, Bože, da ikada veze među nama puknu 
osobito ne u času oticanja zadnjega sutonskog 

sjaja . 

Budi nam Bog kroz grijehe i svetost, 
budi nam Bog u nijekanju i vjeri, 

Bog kroz svjetlost dana i večernji mrak, 

1 sve korake naše k sebi polako usmjeri. 


pod večer 

BALET: PAHULJICE PADAJU ANĐELA NA KRALJEVSKOM DVORU 

Dražesni prizori iz igrokaza „Anđela**, koji je izveden prigodom otvorenja velike školske dvorane u Bihaću 


Veliko veselje u starodrevnom Bifjaću 


Starodrevni Bihać doživio je rijetku slavu — 
otvorenje nove školske dvorane samostana čč 
sestara Dragocjene Kryi Isusove. 

Teškim žrtvama i izdašnom pomoću dobro- 
tvora Davida Prše, koji se nalazi u Americi, 
uspjelo je, da se započeto djelo konačno za- 
vrši. Velik i divan Dom naše škole stoji danas 
ponosan u središtu Bihaća. Gradnja doma zapo- 
čela je u mjesecu svibnju, a već 20. studenoga 
vrlo svečano blagoslovio ga je Msgr. Božo Iva- 
niš. Dom je ne samo vanjštinom ukras Bihaća, 
već bi i njegovom unutrašnjošću mogao biti 
ponosan i svaki veći grad naše domovine. 

Izvana daje pravi izgled grčke antike. Kada 
stupiš u tu prostranu dvoranu, upada ti u oči 
natpis: »Sve za vjeru i za dom.« Galerija mo- 
derno uređena, a pozornica, koja seže nekud 
u nedogled, posve umjetnički dotjerana. Sve je 
uzor skladnosti i estetike. Tako lijep oblik »Do- 
mu« dao je naš arhitekt prof. Stjepan Podhor- 
ski. 

Dne 8. siječnja o. g. bilo je svečano otvorenje 
dvorane uz veliku prigodnu zabavu, koju prire- 
diše učenice Ženske građanske i osnovne škole 
samostana čč. sestara, Mislilo se da će dvorana 
za naš mali Bihać biti prevelika, a ono je bila 
pretrpana našeg svijeta. 

Prvi glasovi, koji su odjeknuli novom dvora- 
nom, bili su hrvatske pjesme uz pratnju tambura. 
Zatim je učenica gr. šk. Blanka Klobučar zvon- 


kim glasom pozdravila i pozvala sav naš narod, 
neka dođe i veseli se s nama, jer: »Dvorana je 
naša dovršena za stvari svete. U njojzi će bli- 
stat vjera stara, što nam slavni namrli su oci, 
a sa vjerom i domaja draga, za koju su vrelu 
krvcu lili.« 

Iza prekrasnoga govora preč. g. Franje Prpi- 
ća zaorila je dvoranom pjesma »Za dom mili«, 
nakon čega su nastupili mali školski glumci u 
igrokazu »A n đ e 1 a«. Cijeli je komad protkan 
lijepim i poučnim prizorima. 

Duša čitavoga komada je mala »A n đ e 1 a« 
— Edita Gutovski, uč. I. r. osn. škole. Njezin sitni 
zvonki glas odzvanja dvoranom. Ljupkošću 
osvaja sve, a najviše riječima: »Sreća na ze- 
mlji bit će tek onda, kada ljubav bude povezala 
bogataša sa siromahom, kralja sa podanikom, 
gospodina sa seljakom.« 

Zaista smo ponosni, da među našom siroma- 
šnom dječicom nalazimo lijep broj pravih glu- 
mačkih talenata, kako se to i u ovoj igri po- 
kazalo. 

Zadivljeni ostadosmo promatrajući na kon- 
cu krasan i čaroban ples »Snježnih pahuljica«. 
Kao u otvorenoj prirodi poče snijeg pršati, a 
lagane »pahuljice« zaigraše u njem ukusni 
ples, koji je bio kruna prekrasne priredbe u no- 
vom našem domu. Ujedno je to bio početak no- 
vih časova, kojima je naša priredba lijepi uvod. 

J. L., učiteljica 



ČETA ZEMALJSKIH ZALA 


ZBOR CVIJEĆA 


Prizori iz igrokaza „Anđela* 



Roman „Obitelji 


CRNI DVORAC 


FRANCUSKI NAPISALA M. DE 

Kad se Bertina vratila s lijekom, Akelma joj 
pokaže mladu ženu nepomičnu i s očima zatvo- 
renim, pa reče podglas: 

»Odjednom je zaspala i mislim, da je nema 
smisla probuditi. San će joj pomoći bolje od 
ijedne druge stvari. Vidjela si, kako se bila uzru- 
jala iza nesvjestice.« 

Oko podneva je vojvoda od Saillesa od uzne- 
mirene uzbuđene pastorke doznao vijest o iš- 
čeznuću Gislana. Uza sva pretraživanja, koja su 
pokušali, nije mu bilo moguće otkriti niti naj- 
manji trag. 

»To je nemoguće! A šta radi njegova majka?« 

»U ovom času spava. Bila ju je zahvatila vrlo 
teška nesvjestica, pa liječnik, kojega sam od- 
mah dozvala, uzalud nastoji da je dovede k svi- 
jesti.« 

Starac odjuri u vojvodske odaje, gdje nađe 
liječnika, kako savjesno nastoji da u mladoj 
ženi otkrije zadnji titraj života. 

»Sve je svršeno, gospodine vojvodo,« reče. 
»Mora da je smrt nastupila pred dva ili tri sata.« 

»A zbog česa je nastupila?« 

»Gospođa je Vaulan patila na srcu. Ali nikad 
ne bih bio vjerovao, da će smrt tako brzo doći. 
Činjenice pokazuju, da sam se prevario. Na 
svaki način mogu na lešini izvršiti autopsiju.« 

»Bilo bi dobro,« doda barunica. »Ali nam sve 
to ne razjašnjava iščeznuće dječaka!« 

»Da, dječak, dječak!« poviče vojvoda. »Mora- 
mo ga na svaki način naći!« 

Pretraživanja su ponovo započimala i nastav- 
ljala se kroz mnogo vremena i to ustrajno i ži- 
vahno, ali ipak nisu donijela nikakva traga o 
iščezlom mališu. 

Ni policija, koju je obavijestila gospođa Van 
Hottem, nije postigla bolje rezultate. Međutim 
barunica i Akelma neumorno su i grozničavo tra- 
žile i opet tražile, usprkos svemu i svima. 

Taj nestanak bio je za vojvodu Rinalda uža- 
sni udarac, jer je sve svoje nade polagao u tog 
obožavanog dječaka. 

»Tko će mi dati ključ ove okrutne tajne?« 

Vrlo se često to tjeskobno pitanje pojavlji- 
valo u vojvodinoj svijesti i kroz mnogo je vre- 
mena sa strepnjom i nadom očekivao, da će u 
prostranim hodnicima začuti odzvanjanje ko- 
raka i glasa lijepog ljubeznog dječaka, kojega 
je s užitkom nazivao: »Moj lijepi mali vojvoda.« 

DRUGI DIO 
1. SUSJEDOV NEĆAK 

»Gospodično Vitalino, poštar bi mi imao do- 
nijeti jednu malu pošiljku. Hoćete li je vi pre- 
uzeti, ako se ja ne povratim, kad on prođe?« 

»Vrlo rado, gospodine. A vi idete ususret va- 
šem nećaku?« 


LLY - PREVODI ZLATA L. P. 

(Nastavak) 

»Da, i žurim se, jer se bojim, da ću zakasniti. 
Imate li dobrih vijesti o gospodinu Petru?« 

»Imamo vrlo dobre. Njegova je bolest bila 
prolazna. I bez ikakvih posljedica . . . Hvala, go- 
spodine Dugand.« 

I Vitalina Landies odgovori s lakim naklo- 
nom glave na pozdrav gospodina Duganda, li- 
jepog i blijedog starca s gustim sijedim brko- 
vima. Zatim djevojka zatvori kućna vrata i kao 
meteor uleti u blagovaonicu, koja je bila vrlo 
čedno namještena. Jedna druga djevojka crne 
kose, koja je šivala uz prozor, okrene prema 
njoj svoje lice, na kojem su neobično sjale pla- 
he tamno-plave oči. 

»Tko je to bio, Vitalino?« 

»Gospodin Dugand. Došao nas je zamoliti, 
da preuzmemo omot, koji bi za njega imao do- 
nijeti poštar. On, kako znaš, ide u susret svo- 
me nećaku.« 

Vitalina je uzbuđeno govorila, a sestra ju je 
pogledala sa ponešto zlobnim smiješkom: 

»To je zastalno vrlo velik dogođaj! Već osam 
dana ti samo govoriš o tome neznancu!« 

»Pomisli, koja promjena u ovoj trajnoj jed- 
noličnosti našeg života! . . . Nadajmo se, da će 
taj mladić biti simpatičan. Koliko se čini, gospo- 
din Dugand ga vrlo voli; zar ne, Natalijo?« 

»Doista, tako se čini, bar u koliko se može 
zaključiti na istinske osjećaje tog zatvorenog 
čovjeka. No sada, Vitalino, hajde vježbati kla- 
vir. Danas nisi svršila svoju vježbu!« 

Djevojka namrgodi lice, na kojem su sjala 
dva sjajna i vesela crna oka. 

»Ove su nove vježbe ponešto dosadne! ... Ne 
bi li mi mogla zadati druge — zanimljivije?« 

»Ne, draga, njih moraš naučiti. Budi dakle 
razborita. Dobro znaš, da moraš misliti na svoju 
budućnost.« 

Vitalina obori oči i pokorno se zaputi prema 
glasoviru. Rečenica: »I moraš misliti na svoju 
budućnost« uvijek je bila nepobitni dokaz za 
djecu Lucijana Landiesa. Još kao djeca oni su 
zapazili teške materijalne brige, koje je pri- 
krivao prividni nemir. Najstarija — Natalija, 
koja je imala srce osjećajno i puno oduševljenja, 
nastojala je svim svojim snagama da u duše bra- 
će i sestre utuvi uvjerenje, kako je nužno mar- 
ljivo raditi, e da bi se što prije pomoglo ma- 
terijalno i moralno drage roditelje. Kad je pro- 
kuratorov zamjenik bio nenadano smijenjen i 
našao se odjednom bez namještenja, Natalija, 
koja je baš tada navršavala šesnaestu godinu, 
ppvikala je ovjesivši mu se oko vrata: 

»Tatice moj, stavit ću se svim svojim silama 
na učenje, pa ću buduće godine započeti s da- 
vanjem satova iz klavira!« 

Petar, najstariji od muške djece, tada se na- 
lazio u sjemeništu, jer je Bog dodijelio obitelji 

Landies veliku milost, da netko od nje bude po- 
zvan u svećeničko zvanje. £bog te su se milosti 
vrlo često bojali i sami roditelji, ali su je kao 
dobri kršćani primili s posebnom radošću. 

»Šta bih ja mogao učiniti da te pomognem, 
dragi oče?« reče mladić žalosno, kad je na pra- 
znicima opet vidio oca iza onog žalosnog otpu- 
šten ja iz službe. 

»Ti si naš zaštitnik i naš zagovornik kod Ono- 
ga, kojemu si se predao. Siguran sam, da nas 
Bog ne će ostaviti.« 

Gospodin Landies našao je u Pau-u skromno 
namještenje te se bio pred kratko vrijeme smje- 
stio u tome gradu zajedno sa svojom obitelji, 
kad li ga srčana bolest, na kojoj je već dulje 
vremena patio, nenadano otrgne iz kruga nje- 
gove obitelji. 

Tada njihovo stanje postade upravo bijedno. 
Gospođa Landies, susprežući svoju bol, potra- 
žila je i našla satove iz francuskog jezika; a Na- 
talija, uza svu svoju mladu dob, uspije pribaviti 
nekoliko učenica, kojima se broj neprestano po- 
većavao. 

Ali ima već godina dana, da je slabo zdravlje 
gospođu Landies prisililo da otkloni najveći dio 
svojih satova, pa se siromašna žena dala kod 
kuće na izrađivanje nekih ručnih radova, koji su 
vrlo malo donosili. Vitalina i mali Raul, koji je 
tada imao deset godina, marljivo su učili, jer su 
uvijek imali pred očima primjer Natalije, koja 
se uza sve svoje napore nije nikada tužila. 

Natalija je za svoju majku bila dragocjena 
odmjera: ozbiljna i odlična, blaga i odvažna. 
Braća su je i sestra uvelike ljubili, te je zaslu- 
žila ime »ljupke razboritosti,« kojim ju je okr- 
stio stariji brat. 

U gradu Pau-u gospođa Landies nije imala 
mnogo znanaca. U kući čednog izgleda — obi- 
tavala je polovicu prostorija, a u drugoj se po- 
lovici kuće nalazio gospodin Dugand, nekadašnji 
trgovac. 

Gospodin Dugand bio je stroga i ispravna 
vladanja, te se kroz dugo vremena ograničio na 
jednostavni pozdrav svaki put, kad bi susreo 
svoje susjede. No jedne noći, kad je osjetio u 
sebi simptome otrovanja, dovukao se sve do 
njihovih odaja da ih zamoli za pomoć. Gospo- 
đa Landies i Natalija pokazali su prema njemu 
najveće brige, pa se starac u znak priznanja od- 
rekao svojih navika na ponosnu samoću. Od 
tada im je često dolazio u posjete te je s ra- 
došću slušao bezbrižne razgovore dječaka. Ali 
mu je bilo nada sve drago, kad bi slušao ozbilj- 
no Natalijino razlaganje, jer je uvidio, da je ta 
djevojka iznad prosječne inteligencije. On je 
mnogo putovao i mnogo vidio, pa je razgovor 
s njime uvijek bio ugodan. Činilo se, da je po- 
šten, a o svemu je znao izreći ispravan sud — 
osim u vjerskim pitanjima. Starac je naime u 
vjerskim pitanjima imao dosta neodređeno na- 
ziranje, ali je bio dovoljno taktičan, te je pa- 
zio, da ne povrijedi vjeru svojih susjeda. Činilo 
se, da posjećivanje tako kršćanske obitelji po- 
malo djeluje i na ispravniju izgradnju njegovih 
vjerskih osjećaja... 



DVIJE BUNJEVAČKE HRVATICE (EMICA DŽ1NIĆ I STANA 
PAŠTROVIĆ) IZ BAČKE ŠALJU POZDRAV SVOJOJ DRAGOJ 
„OBITELJI" 


Toga je dana gospodin Dugand išao ususret 
svom nećaku, koji je bio inžinjer u Americi i 
koji je dolazio da sprovede neko vrijeme kod 
njega. Dolazak tog neznanca uzbuđivao je Vi- 
talinu i njezina brata Raula, jer je to bio neobi- 
čni dogođaj u jednoličnosti njihovog svakidaš- 
njeg života. Gospodin Dugand mnogo je držao 
do svog mladog rođaka. Jednom je govoreći o 
njemu s gospođom Landies rekao čak i to, da 
u svijetu ne pozna ni jednog čovjeka, koji bi 
bio iznad Stanislava Duganda. Kako je takva 
pohvala izišla iz usta tog čovjeka, koji hladno 
i promišljeno iznosi svoje sudove, poprimala 
je neobičnu vrijednost, te je unaprijed oko čela 
onog neznanca obavijala sve moguće krijepo- 
sti . . ... Kad je Vitalina na nj pomišljala, davala 
je maha bujnoj svojoj mašti te nije ni zapažala 
goleme pogreške, koje je toga dana pravila u 
svojim glazbenim vježbama na klaviru. 

»Takvo učenje ništa ne vrijedi, draga moja,« 
reče Natalija i ustane da odloži ručni rad. »Do- 
sta, ionako danas misliš na druge stvari! Metni 
šešir na glavu i pođi kupiti jedan odrezak za 
majku. Sjetila sam se, da će nam danas biti ve- 
čera premalena.« 

To nije Vitalini trebalo 
kazati dva puta. Kad se ra- 
dilo o tome, da pođe van i 
da progibaju noge, ona je 
uvijek bila pripravna. Me- 
đutim je Natalija počela da 
sprema i vikala je na Ra- 
ula, koji se tek tada po- 
vratio iz škole, gdje je bio 
sadržan u pritvoru. 

»Zvoni! Natalijo, nemoj 
se mučiti, ja ću otvoriti,« 
reče odjednom dječak sav 
sretan, što može prekinuti 
sestrino predbacivanje. 

. Poleti prema vratima, a 
Natalija začuje usklik. 

(Nastavit će se.) 

ali same činjenice su mjerodavne. 
Činjenica je, da nema Aspirina bez 
»B a y e r«-ovog križa. 

ASPIRIN 


TABLETE 

Oglas reg. pod S. brojem 32608 od 8. XI. 1938. 


Je li prorečeno, ko će biti novi Papa? 

Narodna proročanstva Svetoga Malarija o budućim papirna 

Napisao Ante Šimčik 


Sveti Malahija, nadbiskup od Armagha u sje- 
vernoj Irskoj, rodio g. 1094., godine 1135. 
položio je nadbiskupsku službu. Umro je u 
Clairvauxu g. 1148. 

Ovomu svecu pripisuje se lažno više spisa, 
među njima i proročanstva o budućim papama 
rimskim, 111 izreka za pojedine pape, počevši 
od Celestina II. (1143 — 44) do svršetka svijeta. 
Kroz četiri i po stoljeća nitko nije znao za ta 
»proročanstva«, dok ih nije izdao nekritični be- 
nediktinac Arnaldo Wion u svojoj knjizi Sig- 
num vitae« i ustvrdio, da su od Svetoga Mala- 
hije, premda za to nije dao nikakvog dokaza. 

Godine 1689., dakle prije punih 250 godina, isu- 
sovac Menestier otkrio je prijevaru tih tobož- 
njih proročanstava. Drugi povijesnik Novaes mi- 
sli, da su ta proročanstva složena bila g. 1590. 
i skovana za vrijeme konklava, u kojemu je 
od pristaša kardinala Simoncellija iz Orvieta 
bio izabran Grgur XIV., kojega su obilježili pro- 
roštvom De antiquitate urbis, jer je Grgur bio 
iz Orvieta (Urbs vetus = Stari grad). 

Osim toga ta proročanstva meću 8 protupapa 
među zakonite glavare Crkve, sadržavaju teške 
kronologijske pogreške, dok Bog ne očituje 
lažne stvari. 

Najveći pisci crkveni nijesu držali ništa do tih 
proročanstava, i među njima su Baronije, Spon- 
dan, Bezovius, Rainoldi i mnogi noviji, kao L. 


Pastor, koji opaža, da se ona dobro daju tu- 
mačiti od Celestina do konklava od g. 1590., ali 
poslije treba tražiti svaka nasilna tumačenja, da 
im se nađe nekakav smisao. Danas kritika drži 
za sigurno, da je autor tih proročanstava čuveni 
falsifikator Ceccarelli di Bevagna, kojemu je radi 
ogromnoga broja falsifikata pod Pavlom V. od- 
sječena bila glava. 

Dosada su ta proročanstva primjenjivali na 
104 pape ili protupape. Kad bismo vjerovali toj 
patvorini, imalo bi do kraja svijeta vladati još 
sedam papa. Sedmi bi bio Petar II., za kojega bi 
bio porušen Rim i došao sudnji dan. 

»Kad ne bi bilo drugo,« kaže Moroni, »što po- 
kazuje bajkom ova proroštva, dosta bi bilo spo- 
menuti, da nam preko njih ne bi više bio nepo- 
znat svršetak svijeta, za koji je Isus Krist izrič- 
no rekao, da toga dana ne zna nitko. 

Premda ta proroštva nose mnoge biljege pa- 
tvorine, ipak su se mnogo puta izdavala na svi- 
jet, jer je uvijek bilo lakovjernih, koji su ih 
držali za istinu. Vidjeli smo ovih dana, da su se 
neki novinari i političari hvatali ovih tobožnjih 
proročanstava, da bi njima poduprli kombina- 
cije o izboru pape onakvoga, kakvoga bi oni 
željeli. Radi toga ne ćemo tome frivolnom spisu 
iskazati te časti, da bismo nabrajali karakteri- 
stike budućih papa, koje je na kraju XVI. sto- 
ljeća izmišljao jedan pustolov. 

Prema istoimenom romanu Mark Twaina 


Slike i tekst od M. Fufića 



19. Profesor se u prvi čas ne može 20. »Ha, nesretnice, kud si samo oti- 21. Bijesan se baci za Tomom i ne- 
snaći. Bljesnula je munja. šao?« reče opazivši Toma. sta ga u dubini... 



22. Jim, videći sve to, protrne od 23. Na prozoru balona pojavila se 24. To je bio Tom. Oči su mu pu- 
užasa. izvana . . . ruka. ne užasa. 


Izvorna novela „ Obitelji “ 


Jedan dan u alpinskim visinama 

Napisao Aleksandar Kokić 


Naslonio sam se na svoj nakrivljeni štap. De- svoj štap posiječen negdje na putu. Smješkao 
snom sam nogom stao na vlažni kamen, lije- se i požurio, pa i ja ubrzao korake, da ga šti- 
vom se odupro, da preskočim nabujali potok. gnem. Sva trojica naše izvidnice su se namje- 

Uvijek sam bio slab gimnastičar i sad mi se to stila na čistini i skoro u jedan glas tumačila po- 
osvetilo. Skočio sam u potok upravo pokraj kazujući ispruženim rukama: »Pravac Crni Vrh 
obale i voda sa svih strana provalila u cipele, i gostilna, kraj male livade se bliješti krov . . . 

koje su već odavna baš izazovno namigivale na i još više susjednih krovova u zelenilu . . . eno, 

susjednog šustera. Žurilo mi se i brzo sam po- zar ne vidiš . . .?« 

šao dalje, da stignem svoje mlade prijatelje, Časkom se naša izletnička četa zaustavila i sa- 
koji su već daleko odmaglili. Ostali članovi na- da sam tek opazio, da nas ima točno sedam. Ni- 

šeg izleta su zaostajali za mnom rasuti kao ra- jesam sujevjeran, pa sam odmah pomislio na 

strkano jato i na licu im se vidjelo, da im nije drugo. S drugima sam uživao u ljepoti pogleda, 

odviše drago, što im kiša neprestano curi po te promatrao kućice na dalekom zelenom obron- 

raskvašenom šeširu, marami, a kada se glava ku, koje su iz visine imale poseban čar i podsje- 

samo malko nagne, sa smrekovih grana se le- ćale me na začarane dvorce iz priča. Činilo mi 

deni mlaz strese za vrat, da se čovjek sav na- se, kao da one nijesu tamo sagrađene, nego jed- 

ježi. Većinom su šutjeli, a moj je glas nekako ne proljetne noći krišom donešene, sakrivene 

umukao, pa je samo odjekivala lomljava sitno- ' među drveće, pa se ujutro samo smješkale na 
ga granja i tihi šum ljetne kiše. Moram pri- iznenađene stanovnike zelenog obronka. Divio 

znati, da taj šum u taj čas nije imao za mene sam se s ostalima, iako još nijesam potpuno 

baš nikakva čara. shvatio radost njihova pogleda i živahno čavr- 

Dan prije toga smo odmah iza objeda pošli ljanje. Uživao sam u njihovim sjajnim očima, u 

na izlet, koji je bio pripreman dugim vijeća- kojima se smiješila cijela okolica sa tamnim 

njima, savjetima i radosnim ispitivanjima o pri- travnjacima i brežuljcima, a kao sićušne točke 

rodnim ljepotama visina, koje su nas već dugo su se bijelile one daleke kuće u zelenilu . . . 

mamile. Odmah na početku smo zašli u smreko- Pošli smo dalje. Sunce se nagnulo zapadu i 
vu šumu, koja je naše oduševljene glasove naše su se sjene nekako čudno produljile, na- 

primila s nekim začuđenjem, što se usuđujemo 
narušavati njezin mir, no ipak je s nekom po- 
tajnom radošću upijala naš vedri smijeh. Sunce 
je žmirilo kroz granje, kao da nam je. svojim 
zrakama htjelo osušiti uznojeno čelo i podsje- 
titi, kako je neopisivo ljepše iznad šume, gdje 
su njegovim sjajem jednako obasjane duboke 
doline, zeleni obronci, snježni visovi i sićušne ci- 
klame. Nama se nije žurilo. Mlađi su po svom 
običaju odmakli naprijed, a mi odrasliji (nez- 
godno je reći: stariji) išli smo polako uživajući 
u svježini alpinskoga zraka. 

Jedan od suizletnika se raspričao o nekoj 
»bajtici«, koja je dugo lebdjela u bijelim golu- 
binjastim oblacima, pa odjednom nenadano i na- 
glo, kao što su često nenadni i nagli skokovi 
ljudskoga života, raspršili se oblaci i ona se uka- 
zala na jednom zelenom obronku ... To priča- 
nje je zvučilo kao pjesma, čiji je ritam jedno- 
stavan i smiren, kao što je jednostavan i smiren 
život sretnika. Najljepša pratnja melodije te 
pjesme života bilo je tiho žuborenje gorskoga 
potoka. 

Trgao nas je obijesno veseli glas iz daljine i 
glasno dozivanje. Naša je izvidnica bila već iz- 
nad šume, davala signale raznih ptica i javljala 
otežućim glasom: 

»Brzoo, dođiteee! Vidi seee bajticaaa!« 

Pogledali smo se i kao djeca pružili korake, 
da i mi uživamo u onom, što je tako lijepo, da 
su se naši mladi prijatelji tako oduševili, Moj . 
nešto posijedi i povisoki prijatelj je čvrsto, držao zima je ranim jutrom odlaziti u šumu 

krivile i izobličile preko malih uvala i žbunova. Ne znam, koliko je sati bilo, kada sam se 

Morali smo se smijati. A za smijeh nije trebalo probudio. Skočio sam i brzo pogledao kroz pro- 

mnogo, jer u tom raspoloženju nam je bilo sve zor. Kao da su me hladnom vodom polili. Vani 

smiješno. 'Nekako je najsmješniji bio štap moga je bila siva magluština, vjetar je hujao bacajući 

prijatelja. Jedan dio štapa je još bio sav u lišću kapljice kiše u staklo, kao da je govorio: »Idi 

i u ruci je izgledao upravo tako, kao da ga vla- spat . . .!« Lijeno sam se vratio u krevet, ali više 

snik hoće zasaditi, ali ne može pronaći zgodno nijesam mogao zaspati. Uskoro sam i iz drugih 

mjesto, pa ga zato stalno diže i spušta. Dakako soba začuo glasove. Poustajali smo i onako u 

sjena je bila kudikamo ljepša. ljetnem odijelu drhturili, dok nam domaćica nije 

Konačno smo bili na samom vrhu alpinskoga servirala čaj s preostatkom večere. Jeli smo, ali 

golijata. Stali smo kraj planinarske kuće i iz- s puno manje veselja, nego dan prije i na naj- 

nenađeni s još veličanstvenijim vidicima na čas bolje šale je jedva preletio smiješak preko usa- 

smo zašutjeli. Šutnja je brzo bila prekinuta i na. Malko smo počekali, pa polako pošli nada- 

jedni su počeli glasno tumačiti sliku prema Pe- jući se, da će na putu kiša prestati. Mlađi su po- 

ričniku, drtigi dravsku dolinu, a treći su već kroz novo požurili naprijed, a mi ostali išli većinom 

dalekozor otkrili samu Ljubljanu. Na kraju je šuteći, opirući se o svoje štapove. Niko se nije 

svaki gledao drugo i ostali bi tako dugo, da nam sjetio štapa sa zelenim lišćem. Hodanje nam se 

nije jedna naša izletnica, koja je preuzela ulo- činilo neopisivo dugo, iako smo se neprestano 

gu domaćice, zapovjedničkim tonom najavila: spuštali prema cesti. Kiša je padala cijeloga 

»Idemo večerati . . .!« puta. U selo smo stigli oko jedanaest sati, ra- 

Sada smo tek osjetili umor i glad i ne poka- stali se tako s par običnih riječi: 
zujući nikakve znakove neposlušnosti brzo smo »Do viđenja . . . zbogom . . . hvala na dru- 

se našli oko obilnoga stola. Svaki je glasno pri- štvu . . .!« 

čao o svojim dojmovima i oduševljavali se, ka- Debeljkasta, oniska i razgovorljiva gazdarica 
kav će tek krasan pogled biti sjutra ujutro pri me je dočekala pred kućom, gdje sam stanovao, 
izlasku sunca. U to se već spustila i noć. Sa sun- Odmah me je potjerala u krevet, tamo mi je 

cem je nestalo i topline, te smo se brzo zavukli donijela i objed s loncem čaja s rumom. Nepre- 6 

pod debelu ćebad, da se općenito oduševljenje stano me je savjetovala, da se dobro pokrijem, 

ne ohladi. Prije spavanja su me ponovo upozo- da uzmem koji aspirin, da naručim litru kuha- 

rili, da bezuvjetno dobro uranim, jer su pri iz- nog vina, da mirujem cijeli dan i kraj toga je 

lasku sunca svi susjedni vrhovi u divnom ruži- na neki mastan papir šarala grbava slova. Smi- 
častom svijetlu, što daje osobiti poticaj za in- sao tih slova sam tek kasnije razumio. Ipak se 

spiraciju. Još jedan intermezzo s mačkom, koja taj izlet svršio bez ikakvih težih posljedica i već 

je u sobi naše izvidničke trojke vrebala na mi- drugi dan smo obasjani žarkim alpinskim sun- 

ševe ... i dugi tajac. Uskoro se čulo samo du- cem veselo pričali o svojim svježim doživlja- 

boko dihanje i u dnu kuće neko hrkanje. jima. 

Od tog izleta je prošlo skoro go- 
dina i pol. Vrlo sam ga se rijetko 
sjećao, a u zadnje vrijeme već i pot- 
puno zaboravio. Upravo sam ovih 
dana pročitao knjigu pod naslovom 
»Sitna sreća«. Čitao sam je upravo 
bez daha i odjednom sam se sjetio 
onih lijepih dana provedenih na šu- 
movitim obroncima. Lijepi Izbrežak 
me je sjetio zelenog obronka s dra- 
gim kućicama, koje smo gledali za 
vrijeme našeg izleta. Bajtica mi je po- 
novo zabljesnula pred očima. I sada 
sam tek shvatio radosni pogled mo- 
jih izletnika iznad smrekove šume, 
jer i bajtica i Vila Jelen i Dvorac ti- 
he radosti i sve kućice zelenog Izbre- 
ška pod svojim blještavim krovovima 
kriju jednu te istu sreću, koju je u 
svojoj očinskoj dobroti sam Bog za- 
palio u srcima ljudi, da iza običnih 
dnevnih briga osjete najčišće životno 
veselje. 

(Ova je novela napisana povodom 
romana » Sitna Sreća«, koju je napi- 
sao dr Velimir Deželić, sin, a izdala 
■»Knjižnica Dobrih Romana « uz cijenu 
od 20 Din), 



ZDRAVLJE 

pomoću ljekovitih svojstva bilja 

„HERSAK ČAJ A“ 

mješavine naročitih ljekovitih biljaka 
po propisu R. V. Pearsona, šefa lije- 
ft čnika u Bengaliji (Engleska Indija). 

U dugogodišnjoj praksi imao je Dr 
|» Pearson prilike da utvrdi prednost 

^»H E R S A N ČAJA« 
i to sa uspješnim djelovanjem kod oboljenja: za- 
krečavanje arterija, bolesti krvotoka, ženskih bo- 
lesti, bolova kod menstruacije (mijene mjesečnog 
pranja), migrene, reumatizma, bolesti bubrega, 
bolesti jetara, smetnje u želudeu, otrovanja, za- 
tvorenosti, gihta, crijevnih oboljenja, hemoroida 
(šuljeva), obćeg i prenaglđg debljanja, kao protiv 
ljutine (žgaravice). KM 

»Hersan čaj« dobiva se u svakoj ljekarni. 

Besplatni uzorak šalje na zahtjev: ]|||S 

»RADIOSAN«, ZAGREB, Dukljaninova ulica 1. 15 

Reg. S. br. 14001/1934 MCZ 



ZA DOBRE DOMAĆICE | 


Dobar tek 

Francuska juha od mrkve. Na ma- 
slacu pirjaj 5 đkg fino nasjeckanog 
luka, pa onda uspi na to pola kilo- 
grama narezane mrkve, posoli i po- 
spi brašnom. Kad porumeni, zalij s 
1 i pol litre vode i kuhaj 2 sata. Za- 
tim prognječi kroz sito i nosi na 
stol sa žemljinim preprženim koc- 
kama. 

Grčka juha. Uzavri pola litre vode 
pa zakuhaj u nju 25 grama riže i ku- 
haj 20 minuta. Povuci zatim u stra- 
nu i zamuti sa 2 žumanjka. Više se 
ne smije kuhati. Prije nego juhu no- 
siš na stol, nacijedi u nju limunova 
soka. 

Kiseli kupus sa grahom. Kuhaj ki- 
seli kupus i začini sa zaprškom. Po- 
sebno kuhaj grah, pa kad postane 
mekan, ocijedi ga i začini mrvicama 
preprženim na masti. Svako metni u 
posebnu zdjelu. Začinjeni se kupus 
može sa grahom i pomiješati. 

Moždani sa bubrezima. Isprži na 
masti sitno nasjeckanog luka, u tom 
naglo prži svinjski bubreg narezap 
na tanke odreske. K tomu metni sit- 
no nasjeckane moždane, posoli i bi- 
beri. 

Teleći mozak s cvjetačom. Očisti 
mozak i kuhaj ga u neslanoj vodi. U 
posebnoj posudi skuhaj cvjetaču u 
slanoj vodi. Dotle načini blijedi za- 
pržak od 10 dkg maslaca i 3 dkg 
glatkog brašna pa stalno miješajući 
prilij K litre mlijeka, dok se zapr- 
žak dobro ne promiješa. Zatim met- 
ni u to rastrganu cvjetaču, nalij vo- 
du, u kojoj se kuhala, pridaj i mo- 
zak, posoli i na kraju nalij žumanjak, 
koji si razmutila u osminu litre mli- 
jeka, i nacijedi limunova soka. 

Punjeni govedski odresci. Stuci 4 
odreska (V 2 kg mesa) i napuni ih 
ovom smjesom: 2 namočene i iscije- 
đene žemlje, 3 sardelice pomiješane 
sa 7 dkg maslaca, 2 žumanjka, soli, 
bibera, nasjeckanog luka, sve dobro 
promiješaj, napuni tim odreske, za- 
motaj ih i sveži koncem. Pirjaj ih na 
slanini i luku, dok ne postanu me- 
kani, a onda ih napraši brašnom i 
podlij slabijom juhom. 

Naduvak od rezanaca. Skuhaj na 
mlijeku fine rezance kao za juhu, 
tako da sve mlijeko upiju. U toplo 
umiješaj 6 dkg maslaca. Četiri žu- 
manjka miješaj sa 10 dkg šećera, 
pomiješaj u to rezance i snijeg od 
četiri bjelanjka. Kuha se u pari po- 
krito ili ne pokrito. S. A. 

Zdravlje 

Izvrsno sredstvo protiv kašlja i pro- 
muklosti. Uzmi limun, metni ga u 
vruću pećnicu. Ostavi ga u njoj do- 
tle, dok ne postane posve smeđe bo- 
je. Sad uzmi lončić i u nj metni dvije 
žlice žutog šećera, a na šećer isci- 
jedi sav sok iz pečenog limuna. Usli- 
jed vrućeg soka otopi se šećer. To 
miješaj sve dotle, dok ne dobiješ 
gustu smjesu. Od tog dobivenog si- 
rupa uzmi dnevno nekoliko puta po 
punu kavenu žličicu, pa će brzo ne- 
stati kašlja ili promuklosti. 


Med izvrsno sredstvo protiv kašlja. 

Uzmi tri kavene žličice čistog, vrca- 
nog, pčelinjeg meda. Uspi taj med u 
kipuću vodu. Dobro promiješaj i pij, 
dok je voda još posve topla. To čini 
prije spavanja. Ubrzo će nestati ka- 
šlja, dakako onda, ako to ponovimo 
više puta. 

Kućno gospodars tvo 

SPREMIŠTE ZA CIPELE 

Često je domaćica u neprilici, jer 
ne zna, gdje bi spremila muževe, 
dječje i svoje cipele. Ako ih metne 
na otvoreno mjesto, cipele se brzo 
napraše, a prašina kvari obuću. U or- 
maru opet nema dosta mjesta. Me- 
đutim možete lako sami s malo tru- 
da načiniti spremište, u kojemu će 
biti dosta mjesta za obuću cijele po- 
rodice. 

Uzmite jednu škrinju, koja je 110 
cm duga, 90 cm visoka i 25 cm široka. 
Podajte stolaru škrinju, neka u njoj 
načini dvije police. Na taj način je 
škrinja razdijeljena na tri dijela. Iz- 
nad svake police neka vam stolar 
metne po jednu željeznu šipku, koja 
je isto tako duga kao i police, a 
služi zato da na nju prislonite cipele 
da budu u vertikalnom položaju. Na 
dno škrinje poredajte muške cipele, 
jer su one najteže, na srednju policu 
metnite lagane ženske i dječje cipele, 
a na najgornju policu složite četke, 
krpe, paste i sve što vam je potrebno 
za čišćenje cipela. Stolar će lako na- 
činiti vrata na škrinji, a još je bo- 
lje, ako se svaki dio zatvara poseb- 
nim kapkom. Škrinju možete oboja- 
disati kakvom prikladnom bojom i 
metnuti je u hodnik pod prozor. Mo- 
žete na nju metnuti lonac cvijeća ili 
šta drugo, i kad je škrinja zatvore- 
na, ne bi nitko rekao, da je to spre- 
mište za cipele. Prednost ovoga spre- 
mišta sastoji se u tome što su cipele 
ovako složene zaštićene od prašine, 
sve su na jednome mjestu i ne tre- 
bate ih tražiti po cijeloj kući kad vam 
koji par zatreba. Ovo spremište mo- 
že i svatko sam načiniti sa malo tru- 
da. Otac u slobodno vrijeme, ili dje- 
čak, koji voli praviti razne drvene 
predmete lako će načiniti ovu korisnu 
stvar i majci će na taj način prirediti 
dvostruko veselje. A. Kaić 

Zadah iz kuhinjske školjke. Često 
se diže neugodan zadah iz kuhinjske 
školjke. Osobito ljeti pred kišu, a za 
velike vrućine. Taj ćemo smrad od- 
straniti, ako u školjku metnemo malo 
sode bikarbone, ili oveći komad obič- 
ne sode, a na nj pustimo da kapa 
voda. Osim toga treba u kupaonama 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOlC, ZAGREB 

Zvonimirova ul. 28 — Telefon 24-019 

Pr^poruča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


držati zatvorene rupe u kadama i u 
umivaoniku. 

Kućni savje ti 

Ako ostane narezane salame, stavi 
je između dva komada kruha, pa se 
ne će do drugoga dana osušiti, i još 
za 2 će dana biti, kao da je svježe 
narezana. 

Ako je meso tvrdo te se ne će 
dugo da skuha, dobro je uliti malo 
ruma u vodu, u kojoj se kuha. 

Ako pretvrdo skuhaš jaja, metni 
ih pol minute u hladnu vodu. 

Ako zemljana vaza propušta vodu, 
rastopi malo parafina i namaži ona 
mjesta vaze, gdje ona propušta vodu. 

Da limeno posuđe ne rđa, namaži 
ga odmah, čim ga kupiš, dobro sla- 
ninom i ugrij dobro na štednjaku. 


Onda se 
rđati. 

ne trebaš bojati, da će ti 

Kuhinjski kalendar 

Ožujak 

Četvrtak 

9 

Objed: Juha od telećih kosti sa 
žličnjacima od grisa. Kelj sa peče- 
nom svinjetinom. 

Večera: Riža na mlijeku. 

Petak 

IO 

Objed: Francuska juha od mr- 
kve. Varivo od leće s jajima. Ku- 
hane šljive. 

Večera: Čaj i kruh s maslacem 
i pastom od sardelica. 

Subota 

11 

Objed: Juha od krumpira. Tele- 
će mozak s cvjetačom. Nadišci. 
Večera: Palačinke sa špinatom. 

Nedjelja 

12 

Objed: Govedska juha s rižom. 
Govedina s umakom od češnjaka i 
kašom od krumpira. Pita od jabuka. 

Večera: Makaroni sa šunkom. 

Naranče. 

Ponedj. 

13 

Objed: Grčka juha. Okrugljice 

od žemlje s pirjanim kupusom. 

Večera: Drobljenac s kuhanim 
šljivama. 

Utorak 

14 

Objed: Juha od celera. Punjeni 
govedski odresci s pirjanom rižom i 
kiselim krastavcima. 

Večera: Sir s vrhnjem. 

Srijeda 

15 

Objed: Mliječna juha. Kiseli ku- 
pus s grahom. Savijača s makom. 

Večera: Krumpirača (žganci od 
krumpira). 

Četvrtak 

16 

Objed: Juha s kašicom od jetara. 
Pečena teletina sa salatom od ku- 
pusa i krumpirima. Naduvak od čo- 
kolade. 

Večera: Omlet. 

Petak 

17 

Objed: Juha od graha. Okruglji- 
ce od jabuka. 

Večera: Salata od graha i luka. 

Subota 

18 

Objed: Juha od rajčice s rižom. 
Moždani s bubrezima sa salatom od 
krumpira, celera i luka. Jastučići s 
pekmezom. 

Večera: Prženice. 




1. veljače: Ministar predsjednik 
Chamberlain govori u parlamen- 
tu o saradnji Engleske i Francu- 
ske. Izglasano mu povjerenje s 
258 : 133. U Francuskoj osnovana 
parlamentarna grupa za prijatelj- 
stvo s nacionalnom Španjolskom. 
— Američki predsjednik Roose- 
velt izjavljuje, da je za vojničku 
suradnju s Vel. Britanijom i Fran- 
cuskom. Veliko uzbuđenje radi 
toga. 

2. Rumunjski vanjski ministar Ga- 
fencu u Beogradu. — Bivši Špa- 
njolski kralj Alfons XIII. čestita 
generalu Francu na uspjesima. 

3. Francuski senator Berard ide u 
nacionalističku Španjolsku. 

4. 10.000 agenata londonskog Scot- 
land Yarda u potrazi za irskim 
ustašama. — Pala Stojadinovićeva 
vlada. 

5. Predsjednik republ. Španjolske 
Azana pobjegao u Pariz. 

6. Španjolski nacionalisti zauzeli Ge- 
ronu blizu francuske granice. — 
Dragiša Cvetković sastavio novu 
vladu u Beogradu. — Otvorenje 
izložbe talijanske knjige u Zagre- 
bu. — Predsjednik Chamberlain 
govori, da će Engleska pomaga- 
ti Francusku u slučaju ugrože- 
nosti. 

7. Arapi uputili memorandum Engle- 
skoj, kojim traže nezavisnu arap- 
sku Palestinu. — Bolest sv. Oca. 

8. General Franco traži od republ. 
Španjolske demobilizaciju i ra- 
spust vlade. — De Valera izjav- 
ljuje, da je dioba Irske neprav- 
da, koju treba ukloniti. — Španj. . 
nacionalisti oslobodili Minorcu. 

9. Branitelj Madrida general Miaja 
vijeća o predaji grada Francu. 

10. Umro sveti Otac Papa Pijo 

11. Nacionalisti zauzeli cijelu Kata- 
lonsku. 

12. Pobjeda jedinstvene narodne liste 
na izborima za sabor Karpatske 
Ukrajine, 

13. Uzbuđenje Engleske i Francuske 
radi zaposjedanja otoka Haiman 
po Japancima. 


VELIKI NATJEČAJ „OBITELJI" — br. vir 

Kad bi vas upitali, da nabrojite samo nekoliko imena hrvatskih knji- 
ževnih kritika, jeV te da bi vas stavili u malu nepriliku? To je zato što 
su radovi kritika rasijani po raznim listovima i rijetko su sabrani u cijele 
knjige. 

Ipak mislimo, da vam ne će biti teško pogoditi, kojega hrvatskoga 
književnoga kritika predstavlja ova slika. On se rodio u Topuskom god. 
1887. Već kao student bavio \se mnogo književnim radom te je uređivao 
đački list »Luč«, a najviše radova mu je izašlo u » Hrvatskoj Prosvjeti «, 
koju uređuje od god. 1920. Društvo Sv. Jeronima izdalo mu je knjigu kri- 
tika »Novi pripovjedači«, koju je nagradila Jug. Akademija u Zagrebu. 
Mnoštvo njegovih radova je objavljeno u raznim hrvatskim i stranim 
listovima i revijama. Njegove su ocjene književnih djela vrlo cijenjene, 
a takvim svojim radom od preko 30 godina stekao je glas prvoga hrvat- 
skog književnoga kritika. Inače je po zanimanju profesor 
i živi u Zagrebu. 

KOJI JE TO HRVATSKI KN JIŽEVNI KRITIK? 

Kada to pogodite, sačuvajte rješenje, da ga iza objavljenog cijelog 
natječaja pošaljete zajedno s rješenjima ostalih brojeva. 

14. Španjolski nacionalisti govore o 
nelojalnosti francuske politike 
prema španjolskom narodu. — 
General Franco zabranio maso- 
neriju te marksističke, anarhi- 
stičke i separatističke stranke. 

15. Sahrana Sv. Oca Pape u kripti 
crkve Sv. Petra. — Francuska po- 
sredno priznala Franca. — Dr. 
Bela Imredy dao ostavku na pred- 
sjednitvu Madžarske vlade. 

16. Američki kongres primio veliki 
program naoružavanja USA. 

17. Španj. republ. predsjednik Aza- 
na je za prestanak neprijatelj- 
stva. 

18. Flamanci traže federativno uređe- 
nje Belgije. — Zatvoren bogo- 
slovni fakultet u Miinchenu. 

20. Nezadovoljstvo u Americi radi 
Rooseveltove odluke o dobavi 
aviona Francuskoj. 

21. Franco traži bezuvjetnu predaju 
republikanaca. 

22. Prijedlog o utvrđivanju ameri- 
čkog otoka Guanm na Pacifiku 
protiv Japana nije primljen. 

23. Engleska odbila arapske zahtje- 
ve o Palestini i postavlja nove 
prijedloge. 

24. Madžarska vlada raspustila stran- 
ku Hungarista. — Odluka Engle- 
ske i Francuske, da 27. o. mj. 
priznadu vladu generala Franca. 

26. Talijanski vanjski ministar Ciano 
u Varšavi. 

27. Argentina priznaje nacionalnu 
Španjolsku. 

28. Francuska i engleska vlada pri- 
znale nacionalističku Španjolsku. 
— Republikanski predsjednik 
Azana predao ostavku. 


KEMIČKA ČISTIONA 
I BOJ AD ISA QN A 

T. HUDOLETNJAK 

Maksimlrska c. 11 — Tel. 9446 



Najveta katolička tvrtka glazbala u državi 


RJEŠENJA KRIŽALJKE BR. 1-2 

Okomito: 1. Sretan Božić, 2. Po- 
ri(n), 3. toka, 5. Zdenika, 6. arhiva, 
9. os, 11. so, 15. Tisa, 16. lipa, 17. 
solo, 18. ol, 20. or, 21. simo, 22. kat, 
23. oka, 25. Ane, 26. pas, 29. zvrk. — 
Vodoravno: 2. pet, 4. Oto, 5. zra- 
ka, 7. dinar, 8. bon, 10. Iso, 12. SK, 
13 vo, 14. Atila, 17. so, 19. ići, 20. os, 
22. kolos, 24. parip, 27. kal, 28. ka- 
zan, 30. mar, 31. toga, 32. epos. 

Rebus. Sre(p) tan(e) bo(r) žić(c) i 
no(s) vago(n) di na 1939. (Sretan 
Božić i nova godina 1939). 

Po 10 knjiga dobili su: Vasil Re- 
brović, M. Lipnjak, O. Katić, M. Fle- 
der i L. Muškatić. Po 1 roman do- 
bili su: A. Duda iz H., N. Živković 
iz Z., M. Budalec iz B., A. Frimel iz 
B., M. Fancev iz K., F. Milošević iz 
V., M. Grlić iz S., Š. Valjak iz K., 
Društvo »Zrinjski«, Đurđevac, D. 
Morgan iz S. D., T. Habulan iz V., 
D. Miletić iz M., S. Starčević iz G., 
M. Smolčić iz D., K. ud. Pastrović iz 

R. , S. Magdić iz O., M. Znidaršić iz 

S. , A. Dujmović iz B., J. Milković iz 
S., I. Bilek i Štefani iz Sarajeva, fra 
D. ćorić iz M., Z. Bogdan iz N. S., M. 
Fuchs iz S., L. Vidaković iz Subo- 
tice, SS. Milosrdnice iz Brčkog, J. 
Holjac iz N., M. P. Mijić iz C, Evica 
Koreny iz T., T. Prešelo iz M., Z. 
Pečenjak iz H. K., Š. Segarić iz I., 

A. Jurić iz V., M. Gamulin iz J., S. 
Seličanec iz K., A. Vujković iz R. S., 
J. Hutira iz N. S., I. Ramljak iz S., 

B. Pavletić iz S., fra J. Visković iz 
M., Lj. Turk iz G„ V. Filjak iz P., 
M. Lovec iz SI. P., M. Badovinac, J. 
Šikić, A. Hercigonja, V. Jankovec, I. 
Horvat, R. Bošković r V. Matešić, M. 
Malec, A. Markovac, M. Trstenjak, 
L. Perinić, D. Tomić, i N. Barščevski 
iz Zagreba i ss. mil. sv. V. iz S. 

SPOSOBNOST. Sudac: »Sta 
to znači? Vi najedanput opoziv- 
ljete svoje priznanje?« 

Optuženi: »Da, gospodine 
suče! Moj advokat me je potpu- 
no uvjerio, da sam nevin.« 

BRIGE. »Zašto ste tako nera- 
spoloženi gospodine doktore?« 

»Radi jednog bolesnika.« 

»Zar umire?« 

»Ne, nego mi ne će platiti.« 

O.SUDA. »Tko ne zna reći ne- 
što tako jasno i razumljivo, da 
ga svi odmah mogu shvatiti, jest 
glup. Razumiješ li me?« 

»Ne.« 

SNAŠLA SE. Na zidu odbija 
ura deset sati i to glasom ku- 
kavice: kuku, kuku. 


© © 

Milica: »Mama, zašto ura 
javlja satove ptičjim glasom, a 
ne glasom koje druge životi- 
nje?« 

Mama: »Hu, ovaj, pa . . . 
zato, jer se kaže, da vrijeme 
leti.« 

UZROK BOLESTI. Lije- 
čnik: »Dakle vi se tužite na 
srce. A što bi tome, po vašem 
mišljenju, bio uzrok? Čime se 
bavite?« 

Pacijent: »Ja strašno ra- 
do volim loviti ribe.« 

»Pa to je izvrstan odmor! To 
nimalo ne napreže živce!« 

»Onoga, tko ima lovnu kartu, 
to ne nervira, ali mene . . .« 

ALKOHOLIZAM. B o 1 e s- 
n i k: »Da pijem mlijeko! No, 
kakav ste mi vi liječnik, kad ne 
možete jednu bolest liječiti ko- 
njakom.« 



Oglas reg. pod S. brojem 1318 od 15. XII. 1938. 



Dobra prilika. Gospođa tumači čudan slučaj svo- 

joj drugarici: „Moj muž je dobio namještenje u zoolo- Utvaranje. Žaba sama sobom: „Zbilja još ni sama 

škom vrtu!“ nisam znala, da sam tako važna osoba 1“ 

'Dobrijanov 
Kišobran 

i. * l .. ' . i 

Kuda čika žuri, juri, 
dok po glavi kiša curi? 

Opet je u novoj muci: 
kišobran mu puca u ruci! 

A1 se ne da mudri čika, 
s »kišobranom« dalje hita! 


llustrovani tjednik „ Obitelj * stoji 4 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „Obitelj* izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik m ObitelH * 
Zagreb, Trenkova 1. Adresa uredništva i uprave „Obitelji*: Zagreb , Trg Kralja Tomislava 21. Telefon 54-17. Ček. >ač. pošt. šted. br. 33.536 
„ Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Deželićeva ul. 2. 







MODERNO RUBLJE 

Donosimo u ovom broju nekoliko uzo* 
raka modernih spavaćica (noćnih košulja) 
i kombinea. Spavaćice mogu da budu od fi- 
nog tankog platna ili od svile. Vrlo su du* 
gačke, tako da dosižu gotovo do zemlje. 
Kombinei su posve priljubljeni uz tijelo, obi- 
čno u boji, koja odgovara haljini. 

t. Spavaćica jednostavnog oblika s okru- 
glim ovratnikom i dugim rukavima. Vrlo 
podesna za zimsku sezonu, jer je posve za- 
tvorena, Može da bude od flanela ili finog 
platna. Potrebno je 3 m 75 cm od 100 cm 
širine. 

2* Vrlo lijepa spavaćica s posve kratkim 
rukavima sa vrpcom od iste tkanine oko 
pojasa. Vratni izrez može se ukrasiti kako- 
vim nježnim vezom. Potrebno 3 m 25 cm 
od 100 cm širine* 

3 * Kombine od jednobojne tkanine ukra- 
šen čipkama. Potrebno 2 m 20 cm od 100 cm 
širine. 

4, Kombine od uzorkane svile u lijepom 
kroju, ukrašen s lijepim širokim Čipkama, 
Potrebno 2 m 10 cm od 100 cm širine. 

5, Spavaćica od svile, koja je ukrašena 
cvjetićima. Oko pasa veže se široka dugačka 
vrpca od iste svile. Kratki jednostavni ruka- 
vi kao i izrez oko vrata, ukrašeni su širo- 
kom čipkom. Potrebno 3 m 25 cm od 100 
cm širine. 

6* Dražesna spavaćica od uzorkane svile 
s posebnim krojem gornjega dijela košulje, 
koji je širok, tako da pada preko ramena na 
gornji dio ruku. Prema vratu ušiveni su s 
naopake strane nabori. Dvije male vrpce, 
jedna ispod vrata, druga na pojasu i mono- 
gram djeluju kao vrlo zgodan ukras na ko- 
šulji. Potrebno je 3 m 20 cm od 100 cm ši- 
rine. z, L. P. 


Okomito: 1. mjesto u Sloveniji, 2, 
kratica za radničko društvo Kat. Akcije, 3. 
muško narodno ime, vatreno, 4, kratica za 
»svojeručno«, 5. dva suglas., 6. latinski pri- 
jedlog (za), 7 . latinski pozdrav, 8. prema {du- 
ži oblik), 9, tali j. ž. član, 10. žensko ime, 11, 
padalina, 12. onomatopejski glas za lijet 
ptice, 13, konj u nar. pjesmi, 14. drzak, 15. 
trgovčić, 20. svečana dvorana (bez zadnjeg 
slova), 21. tavan, 23. latinski: lav, 24. Stvo- 
ritelj svijeta, 30._ bilina (nametnica), 32. vje- 
snik proljeća, 35. inicijali jednog vođe ii i - 
raca, 36. oblik glagola »biti«, 37, otok in- 
dijskog arhipelaga, 38. pokazni uzvik, 39, 
veznik, 42. zemljop. pojam za vrh, 43. ra- 
sta vn i veznik, 46. dva samoglasnika, 47, pok. 
zamjenica (sr. r.). 

Vodoravno: 4, oruđe žeteoca, 6. rje- 
Čca za jako star, 8. blato, malj, 10. nije kri- 
vo, 12. pramac (tuđ.), 14. malen dar, 16. prva 
nota, 17. sprava za mjerenje atmosfere, 18. 
egip. božanstvo, 19. muško nar. ime (raj), 
22 . zloća, 25. oblik glag, osuti, 26. mjera 
za površinu, 27. dva samoglas. (njem. o), 28. 
jedinica električnog otpora (množ,) ? 29. ve- 
znik (starinski oblik), 31. ruska rijeka, 33. 
poganski podzemni svijet (bez h), 34. su- 
perlativ od »lijep«, 40. isto što i 18. vod., 
41. dio cirkusa (pijesak), 44, grčka božica, 
45. ulovljeni, 48. zemlja, 49. pok. zamjenica 
(sr. r,), 50. njem. muš. ime. 


Rješenja treba poslati do 20. ožujka. 
Medu odgonetače podijelit će se 20 lijepih 
romana. 


Križaljka 

Složio Bekil, Zagreb 



